GoldNews.az - Küçədə qalanlar DİQQƏT! - Sosial sığınacaqlar fəaliyyətdədir\nKüçədə qalanlar DİQQƏT! - Sosial sığınacaqlar fəaliyyətdədir\nHavaların soyuması sosial sığınacaqları gündəmə gətirib.\nƏmək və Əhalinin Sosial Müdafiəsi Nazirliyi yanında Dövlət Sosial Müdafiə Fondunun nəzdində yaradılmış Yaşayış yeri olmayan 18 yaşdan yuxarı şəxslər üçün Sosial Sığınacaq və Baxımsız, kimsəsiz və sosial təhlükəli vəziyyətdə olan yetkinlik yaşına çatmayanlar üçün Sosial Sığınacaq və Reabilitasiya Müəssisəsində 32 nəfər stasionar şəraitdə sosial xidmətlərlə təmin olunur.\nGoldNews.Az xəbər verir ki, bu barədə Trend-ə nazirliyin Mətbuat xidmətinin rəhbəri Elman Babayev məlumat verib.\nOnun sözlərinə görə, bununla yanaşı, həmin sığınacaqlar qış mövsümündə qarlı-şaxtalı, çətin hava şəraitinin hökm sürdüyü vaxtlarda müəyyən yaşayış yeri olmayan şəxslərin də müvəqqəti sığınacaqla təmin olunması üçün nəzərdə tutulub:\n"Hazırkı qış mövsümündə də çətin hava şəraitində müəyyən yaşayış yeri olmayanlar həm müvafiq qurumların müraciətləri, yaxud onların birbaşa, yəni fərdi qaydada müraciətləri əsasında bu sığınacaqlara yerləşdirilməsi təmin olunur. Bu şəxslər sosial sığınacaqda yerləşdirilməklə, onlara ehtiyaclarına uyğun şəkildə sosial-məişət xidmətləri göstərilir. Bunun üçün hər iki sığınacaqda bütün şərait var. Son iki aydan artıq müddət ərzində Yaşayış yeri olmayan 18 yaşdan yuxarı şəxslər üçün Sosial Sığınacaq və Baxımsız, kimsəsiz və sosial təhlükəli vəziyyətdə olan yetkinlik yaşına çatmayanlar üçün Sosial Sığınacaq və Reabilitasiya Müəssisəsinə müvafiq kateqoriyalardan olan 72 nəfər şəxs qəbul olunub. Onlara burada stasionar şəraitdə zəruri sosial xidmətlər göstərilib".\nQeyd edək ki, Sosial Sığınacaqlar Kompleksi Sabunçu rayonunun Zabrat qəsəbəsində yerləşir və 2016-cı il dekabrın 29-da fəaliyyətə başlayıb.


Bakının bəzi ərazilərində kəsilən heyvanların içalatı yolun kənarına atılıb - VİDEO\nSON XƏBƏR: Daha 3 komanda Türkiyə kubokunun dörddəbir finalına yüksəlib\nSON XƏBƏR: İngiltərə Premyer Liqası: “Liverpul” 14-cü qələbəsini qazanıb\nSON XƏBƏR: Avropa Parlamentinin konstitusiya işləri üzrə komitəsi Brexiti bəyənib\nBakıda kəsilən qurbanlıq heyvanların içalatı yolun kənarına atılıb, ətraf isə qanla doludur...\nXezerxeber.az-ın məlumatına görə, heyvanlar ağacların dibində kəsildiyindən ərazidə antisanitariya yaranıb. Buranı üfunət bürüdüyündən alıcılar qurbanlıq heyvan almaqda da çətinlik çəkiblər.\nQurban bayramı ilə əlaqədar paytaxtın müxtəlif yerlərindən yarmarkalar və kəsim məntəqələri yaradılıb. Ancaq buna baxmayaraq bəzi şəxslər heyvanları ya yol kənarında, ya da əhalinin intensiv olduğu ərazilərdə kəsərək satıblar. Məsələn, Bakının Xətai rayonu, NZS qəsəbəsində belə vəziyyət yaranıb. Qeyri-qanuni fəaliyyət göstərən məkanda bayramın ilk günündəcə qəssablar heyvanı kəsərək içalatını düz yolun kənarına atıblar.\nBundan başqa, Nizami rayonu, Mikayıl Əliyev və Rüstəm Rüstəmov küçələrinin kəsişməsində təşkil olunan bayram yarmarkasında ət kəsimi məntəqəsi təşkil olunsa da, bəzi heyvan satışı ilə məşğul olan vətəndaşlar heyvanları yaxınlıqdakı ağacların dibində kəsərək içalatını əraziyə atıblar.\nAncaq Qida Təhlükəsizliyi Agentliyinin bayramla bağlı xəbərdarlıqlarına əməl edənlər də var. Bəzi ət kəsimi yerlərində heyvanların içalatı sellofan torbalara yığılaraq sonda daşınacaq.\nQeyd edək ki, Qurban bayramı ilə əlaqədar səhər saatlarından Azərbaycanda 44 stasionar, 30 çadır tipli qurban kəsim məntəqələri vətəndaşların xidmətinə açılıb.


"Favorit" marketdə oğurluq edib qaçan şəxsi iki polis serjantı yaxaladı\n19 May. 2017 00:56\nMayın 17-də Daxili İşlər Nazirliyinin Baş İctimai Təhlükəsizlik İdarəsinə bilavasitə tabe olan Diplomatik Nümayəndəliklərin mühafizəsi üzrə Əlahiddə Polis Taborunun əməkdaşları, polis serjantları Ramin Qədimov və Rüstəm Məhərrəmov paytaxtın Yasamal rayonu ərazisində yerləşən xarici dövlətlərdən birinin səfirliyində xidmət aparırdı.\nPolis əməkdaşları, həmişə olduğu kimi, yenə də ayıq-sayıq idilər, ətrafa diqqətlə göz gəzdirirdilər. Səhər saat 11 radələrində Hüseyn Cavid prospektindəki "Favorit" supermarketdən bir nəfərin çıxıb qaçmağa üz tutduğu nəzərdən qaçmadı. Onun arxasınca çıxan supermarketin işçiləri "oğrunu saxlayın" deyə kömək istədilər. Polis əməkdaşları onu saxlamaq istəyəndə həmin şəxs bu təqibdən yaxa qurtara bilməyəcəyini görüb durdu, tez cibindən bıçaq çıxarıb müqavimət göstərməyə çalışdı. Ətrafda xeyli insan toplaşmışdı. Supermarketin alıcıları da çölə çıxıb nə baş verdiyini anlamağa çalışırdılar. Polislər dərhal onu silahsız özünümüdafiə fəndi ilə tərksilah edərək zərərsizləşdirib, bıçaqla birlikdə Yasamal RPİ-nin 26-cı Polis Bölməsinə təhvil verdilər.\nPolis Bölməsində aparılan araşdırma zamanı hadisəni törədən şəxsin Şabran rayon sakini Ramin Paşayev olduğu, həmçinin onun əvvəllər narkotik vasitələrin satışı və soyğunçuluq maddələri ilə iki dəfə məhkumluq həyatı yaşadığı da müəyyən edilib.


“Star” neft emalı zavodu 2018-ci ilin aprelində istifadəyə veriləcək | Sia.az\n“Star” neft emalı zavodu 2018-ci ilin aprelində istifadəyə veriləcək\nİqtisadiyyat - 28.11.2016 14:11 - Oxunma sayı: 1584\nSOCAR-ın Türkiyədə tikintisini davam etdirdiyi “Star” neft emalı zavodu 2018-ci ilin aprelində istifadəyə veriləcək. SİA-nın məlumatına görə, bu barədə zavodun baş direktoru İbrahim Palaz məlumat verib.\n“Artıq zavod üzrə işçi qəbulu başlayıb, həmin kadrların hazırlığı təlimləri davam edir. Hazırda “Star” neft emalı zavodunun ərazisində 100-dən çox şirkət fəaliyyət göstərir”, - deyə İ.Palaz qeyd edib.\nO bildirib ki, “Star” zavodu tamamlandığı zaman illik 10 milyon ton xam neft emalı gücünə malik olacaq. Zavod Türkiyənin dizel, təyyarə yanacağı, nafta və neft koksu kimi məhsullar üzrə idxalını böyük miqdarda azaldacaq: “Star” Türkiyənin ümumi dizel idxalının yarısına qədərini, ölkə tələbatının isə 25 faizini qarşılayacaq. Zavod Türkiyənin idxal etdiyi naftanın hamısını təmin edəcək. Bütövlükdə isə zavod 2,5 milyard dollar dəyərində idxalın ödənilməsinə şərait yaradacaq”.


hacklink satın al hacklink al warez forum warez script hacklink Adalet.az | Faiq QİSMƏTOĞLU: “İKİ YÜZ MANAT PLAN VERİRƏM, ONA GÖRƏ DƏ AVTOBUSU BƏRK SÜRÜRƏM” Adalet.az | Faiq QİSMƏTOĞLU: “İKİ YÜZ MANAT PLAN VERİRƏM, ONA GÖRƏ DƏ AVTOBUSU BƏRK SÜRÜRƏM” Adalet.az | Ədalət -\n5446 | 2019-07-23 11:34\nBir çox sürücülər elə təsəvvür edirlər ki, sükan arxasında əyləşdikləri avtobus və mikroavtobusları istənilən sürətlə idarə edə bilərlər. Bu yanlış təsəvvür artıq onların qanına işləyib. Çox təəssüf ki, bu düşüncə ilə Bakıda və eləcə də digər şəhərlərdə sərnişin daşıyan sürücülər az deyillər. Onların bəzən adi bir səhlənkarlığı neçə-neçə sərnişinin ölümünə gətirib çıxarır.\nSanki bəzi məsuliyyətsiz sürücülər avtobus və mikroavtobus idarə etdiklərini unudurlar. Və onlar elə bilirlər ki, sərnişin deyil, tikinti materialı daşıyırlar. Heç tikinti materialları daşıyan sürücülər də camaatı qırğına verən avtobus sürücüləri kimi hərəkət eləmirlər. Çünki onlar bilirlər ki, yük daşıyırlar və bu yükün də hamısını mənzilbaşına çatdırmalıdır.\nBakıda bir çox marşrutlarda işləyən avtobus sürücüləri qoyulmuş planı ödəyə bilmədiyinə görə, avtobusu elə sürətlə idarə edirlər ki, ordakıların taleyi tükdən asılı olur. Yəni yüksək sürətlə idarə olunan avtobus hər an idarəetmədən çıxa bilər, yaxud da ki, qarşıdan gələn nəqliyyat vasitəsilə toqquşma ehtimalı olur.\nBiz konkret olaraq metronun "Neftçilər” stansiyasının yaxınlığından Yeni Günəşli yaşayış sahəsinə gedən 50 nömrəli marşrutda baş verən xoşagəlməz hadisələrdən söhbət açmaq istəyirik. Bu marşrutla bağlı sərnişinlər dəfələrlə müxtəlif ünvanlara iradlarını bildirsələr də, orda yaranmış mövcud problem hələ də öz həllini tapmayıb. "Ədalət” qəzeti olaraq biz də gördüyümüz nöqsan və çatışmazlıqları həm marşrutun məxsus olduğu şirkətin rəhbəriliyinə, həm də Bakı Nəqliyyat Agentliyinə çatdırmışıq. Təəssüf ki, qaldırılan problemlər hər iki qurum tərəfindən müsbət yönümdə öz həllini tapmayıb.\nYeni Günəşliyə bu istiqamətdə iki marşrut hərəkət edir: biri 64 nömrəli, digəri isə 50 nömrəli! 64 nömrəli marşrutda qayda-qanun yaradılıb. Belə ki, köhnə avtobusların hamısı istismardan çıxarılıb və marşrut yeni sahibkara verilib. Sahibkar da xəttə ən müasir kondisioner sistemi olan avtobuslar buraxıb. İndi həmin nəqliyyat vasitələrindən istifadə edən sərnişinlər çox razılıq edirlər.\nƏfsuslar olsun ki, 50 nömrəli marşrutda isə sınıq-salxaq, köhnə avtobuslar istismara buraxılıb. Bu avtobuslarda yayda istidən, qışda da soyuqdan sərnişinlər olmazın əziyyətləri çəkirlər. Hələ biz onu demirik ki, isti və soyuq havada bir də gördün avtobus xarab oldu və sərnişinlər yarı yolda qaldı. Üstəlik də avtobusların oturacaqları çox pis vəziyyətdədir, gigiyenik və sanitar qaydalara əməl olunmur.\nSərnişinlər bütün bu çətinliklərə dözürlər. Amma elə problemlər var ki, ona dözmək, tab gətirmək mümkün deyil. Məsələn, isti yay günlərində bu avtobusların əksər sürücüləri onu qapısı açıq idarə edirlər. Bir sərnişin də irad tutanda sürücü əsəbləşir və deyir ki, mən qalmışam odla su arasında. Biriniz deyirsiniz qapını örtün, biriniz də deyirsiniz qapını açın. Mən hansı deyiləni eləyim?\nSərnişinlərdən biri onun cavabını verib dilləndi ki, heç kimin dediyini eləmə. Qanun nə deyir, onu elə! Sabah biri o açıq qapıdan yıxılsa, sən nə cavab verəcəksən? Avtobusda "kalyaska”da iki balaca uşaq vardı. Uşaqların anası sürücüyə dedi ki, ay qardaş, qapını ört, "kalyaska” hərəkət edər, uşaqlar düşər təkərin altına. Sürücü isə nə onun, nə də başqa sərnişinlərin iradlarını heç vecinə belə qoymadı.\n50 nömrəli marşrutda yüksək sürətlə hərəkət edən başqa bir avtobus sürücüsünə də qadınlardan biri maşını bərk sürdüyünə görə iradını bildirdi. Dedi ki, qardaş, elə bir gün olmur ki, qəzalar baş verməsin, adam da ölməsin. Sən Allah, maşını bir az yavaş sür! Xanımın sözünə avtobusda olan başqa bir ağsaqqal da söykək verəndə cin vurdu sürücünün başına. Əsəbi-əsəbi dedi ki, ağsaqqal, o qadındı danışır, ona baş qoşmuram, bəs sənə nolub ona "tırka” verirsən? Görmürsən ki, biz nə zülm çəkirik? Əgər maşını bərk sürməsəm 200 manatlıq planı mən necə verəcəm? Elə gücünüz çatırsa, gedin müdirə deyin, o planı aşağı salsın, biz də yavaş sürək. Sutkanın 16 saatını sükan arxasında oluram. Bu müddətdə 10-15 dəfə sərnişinlər qanımızı qaraldır. Bu istidə elə bilirsən avtobus sürmək asandır? İt zülmüdür ey, heç bunu düşmənimə də arzulamıram. Amma Allah əlacımı kəsib. Allaha and olsun ki, elə gün olur ki, evə heç 10 manat da pul aparmıram, hamısını plana verirəm. 16 saat işlə, evinə çörəkpulu aparma. Bunu Allah götürər?\nSürücünün də haqqı var. Ən azından ona görə ki, onlara elə plan qoyurlar ki, 16 saat ərzində onu verə bilmir. Amma bu qətiyyən o avtobusdan istifadə edən sərnişinlərin günahı deyil. Çünki sürücü-sahibkar məsələrinə aydınlığı Bakı Nəqliyyat Agentliyi gətirməlidir. Ona görə ki, elə marşrut sahibləri var ki, götürdükləri öhdəlikləri yerinə yetirə bilmirlər və qanunu pozurlar. Yəni onlar köhnə avtobusları istismardan çıxarmalı, xəttə yeni avtobuslar buraxmalı və kart sisteminə keçməlidirlər.Çox təəssüf ki, bu məsələlər 50 nömrəli avtobusda bu günə qədər öz həllini tapmayıb.\nHər il sona çatanda Bakı Nəqliyyat Agentliyi bildirir ki, sərnişinlərin narazılıq elədiyi və köhnə avtobuslardan istifadə olunan marşrutlar o sahibkarlardan alınıb əhaliyə yüksək xidmət göstərən digər sahibkara veriləcəkdir. Çox təəssüf ki, uzun illərdir 50 nömrəli marşrutla əlaqədar problemlər yoluna qoyulmayıb. İndi həmin marşrutdan istifadə edən sərnişinlər 64 nömrəli marşruta baxıb köks ötürürlər. Deyirlər ki, o sərnişinlərin sağ əli bizim başımıza. Yəqin ki, nə vaxtsa bizim də istifadə etdiyimiz köhnə avtobuslar xətdən çıxarılacaq, onun yerinə təzə avtobuslar istismara buraxılacaq. Təki belə olsun!


Yalnız Guianada yaşaya biləcəyiniz 10 təcrübə - Məlumat\nYalnız Guianada yaşaya biləcəyiniz 10 təcrübə\nFransız Qvianası (və ya Guyane), Surinam (əvvəllər Hollandiya Qvianası) və Guyana (1966-cı ilədək, Britaniya Qvianası), şübhəsiz ki, Cənubi Amerikanın bir xəritəsini doldurmaq istəyəndə rastlaşmadığınız üç ölkədir.\nŞimal sahili boyunca, Braziliya və Venesuela arasında yerləşən bu qaranlıq bölgə, qitənin qalan hissəsi ilə çox az bölüşür. Bu xalqlar heç vaxt İspan və Portuqal tərəfindən fəth edilməmişdir və beləliklə Cənubi Amerika ilə əlaqələndirdiyiniz tipik Romantika dilləri burada danışılmır (müvafiq olaraq fransız, holland və ingilis dillərində danışırlar). Mədəni olaraq, Karib dənizinə Cənubi Amerikanın digərlərindən daha yaxındırlar.\nGuianaların ölçüsünü nəzərə alsaq, ortağımla bir neçə həftədən sonra bölgəni keçməyimizi gözlədik. Bunun əvəzinə bir il yarım qaldıq və aşağıdakı təcrübələr nəhayət ayrılmaqda çətinlik çəkdiyimiz səbəblərdən yalnız bəziləri idi.\nƏnənəvi Kali'na oyunlarını izləmək və ya iştirak etmək (Fransız Qvianası)\nTəxminən 10 il əvvəl, Fransız Qvianasının yerli qruplarından olan Kali'nas ənənəvi yarışlarda bir-birlərinə meydan oxumaq üçün illik oyunlar təşkil etməyə başladı. Hal-hazırda müxtəlif yerli qruplar, Fransız Guyanese, Fransız və hətta beynəlxalq komandalar həftə sonu, adrenalinlə dolu tədbirlərdə iştirak edirlər. Hindistancevizi ağaclarına dırmaşmaq, nizə atmaq, balıq ovu gəmisini sahilə çəkmək və 20 kiloqramlıq bir ağac gövdəsi daşıyarkən qaçan insanları seyr edən tamaşa. Kim bilir, bəlkə bir komandaya qoşula bilərsən.\nBütün şəkillər: Coen Wubbels\nTəbiətdə yatanları görmək (Fransız Qvianası)\nCənubi Amerikanın bəzi ərazilərində yamaclar hələ də öz ətləri üçün ovlanır və meşələrin qırılması layihəsində çox adam ölür - saatda 400 metr sürətlə hərəkət edən buldozing başlayanda meşədən qaçmağa kifayət etmir. Fransız Qvianası, yamacları qorumaq üçün nisbətən sərt bir siyasətə sahibdir və nəticədə Cənubi Amerikada onları vəhşi vəziyyətdə görmək ən yaxşı yerdir. Xüsusilə, Cayenne'nin kənarındakı Rorota izi, tanınmış və əlçatan bir yaşayış yeridir.\nWinti rituallarını seyr etmək (Surinam)\nMüstəmləkə dövründə Surinamdakı bir çox qul əkin yerlərindən qaçdı və tropik meşələrində gizləndi. Onların nəsillərinə Maroon adlanır. Çoxları hələ də meşədə, yalnız qayıqla gedə biləcək kəndlərdə yaşayırlar. Çoxları xristianlığı qəbul etsələr də, qədim adət-ənənələr və mərasimlər hələ də həyatlarının çox hissəsidir.\nPikin Slee icması, ənənəvi həyat tərzi ilə məşhurdur. Bu the atəşdə və yanan kömürlərdə rəqs etmək kimi winti mərasimlərini və rəqsləri və mərhumun ailəsini xalqa hədiyyə edən öz dəfn mərasimlərinin bir hissəsi olan unikal qeyd etmələri görmək üçün yer.\nBir raket buraxılışını izləmək üçün Avropanın kosmik limanını ziyarət etmək\nAvropanın Cənubi Amerikada kosmik limanı var? Bəli. Fransız Qvianası müstəqil bir ölkə deyil, əksinə Fransanın xarici bir şöbəsidir. Roket hissələri və digər avadanlıqlar dünyanın hər yerindən göndərilir və yığma Kouroudakı satış yerində baş verir. Kosmik mərkəzin tarixi və layihələri haqqında geniş bir muzey var və saytı üç saat idarə olunan avtobus turunda ziyarət edə bilərsiniz.\nRaketlər işə düşəndə (ildə 5 ilə 10 var), onları sahil boyunca olduqca çox yerdən seyr edə bilərsiniz və ya yaxın yerlərdə müşahidə etmək üçün sizi ətrafdakı təpələrdən birinə aparacaq bir kosmik liman avtobusuna üzv ola bilərsiniz. .\nGün ərzində Yeni il gecəsini qeyd etmək (Surinam)\nSurinamın Yeni il gecəsinin ən vacib hissəsi gün ərzində qeyd olunur. Günorta saatlarında Paramaribo mərkəzi 2 km məsafədəki atəş otağı yandırıldıqda 20 dəqiqəlik bir səs-küy başlayanda doludur. Qulaqlıqlar və kameranızı gətirin. Bu, günortadan sonra içmək və küçədə rəqs etməkdən ibarət binge başlanğıcıdır.\nFransanın keçmiş cəza koloniyasında Papillonun addımlarını geri qaytarmaq (Fransız Qvianası)\nUzun müddətdir ki, olub-olmaması ilə bağlı geniş mübahisələr var Papillon, Henri Charrière tərəfindən yazılmış, avtobioqrafik idi. Arxivlər yox deyir, amma Charrière idi burada bir məhbus - hücrələrindən birinin divarına həkk edilmiş Papillon ləqəbini tapacaqsınız.\nGüman edilir ki, hekayəsi özünün və digər məhbusların burada 100 il (1850-1953) fəaliyyət göstərmiş cəza koloniyasındakı təcrübələrinin məcmusudur. Xüsusi maraq doğuran iki yer var: Fransadan əsirlərin gəldiyi Sankt-Laurent de Maronidəki nəqliyyat düşərgəsi və məşhur İblis adası / Ales du Salutun tropik meşəsindəki təsirli xarabalıqlar.\nNüfuzlu 4 günlük Savanna Rallisində (Surinam) iştirak\nNoyabr ayının əvvəlində 100-ə yaxın milli və beynəlxalq qrup, Surinamın savannasını fəth etmək üçün yola düşdü. Dakar yürüşünün yanında, Cənubi Amerikanın ən böyük yol kənarındakı tamaşasıdır. Tədbir üçün xarici vətəndaşlar təchiz edilmiş 4WD icarəyə götürə bilərlər. Qeydiyyatdan keçmək inanılmaz bir Surinamın bir hissəsi olmaq və ümumiyyətlə turistik cığırdan çıxarılan ölkənin coğrafiyasının fövqəladə bir hissəsini görmək üçün bir yoldur. Məlumat üçün SARK ilə əlaqə saxlayın.\nAwarak (Qayana) ilə kanoe\nAwarak, Guyana'nın qərbdəki yağış meşəsində yaşayan və yalnız qayıqla əldə edilə bilən yerli bir qrupdur. Missionerlər tərəfindən ingilis dilini öyrənmək üçün göstərdikləri təzyiqlərə görə onlar bir çox ənənələrini, habelə dillərini itirdilər. Bununla birlikdə, bəzi ənənələr, savanna kimi bataqlıq ərazilərdən kanoe gəzmək kimi, hər yerdə tapa biləcəyiniz ən dinc yerlər kimi qalmışdır.\nDünyanın ən uzun üzən polad körpüsündə sürücülük (Guyana)\nGuyanese ziyarətçilərə xatırlatacaqları ilk şeylərdən biri 'onların' körpüsüdür. 1851 metrlik Demerara Liman körpüsündə böyük bir qürur hissi keçirirlər, bu da kabellərlə birlikdə saxlanılan polad pontonlar zənciridir. Demerara çayını keçir, 1970-ci illərdə tikilib və hər gün 14 min nəqliyyat vasitəsi ilə istifadə olunur.\nBəxtinizi sınamaq üçün bir qızıl fabrikini araşdırmaq (Guyana)\nFransız Qvianası və Surinamda daxili içəri girməkdən əsəbiləşdiyimiz halda, Gayana'nın ən böyük qızıl mədən bölgəsi olan Mahdia'ya qarşılandıq. Buradakı iş əsasən qanuniləşdirildiyi üçün polis və ətraf mühit təşkilatları tərəfindən nəzarət altındadır. Özümüzü təhlükəsiz və xoş hiss etdik.\nAşağıdakı nümunə yaxşı vibləri xarakterizə etdi: Mühafizəçi bizi son "qışqırıq" - potensial milyonlarla gətirə biləcək yeni bir qızıl damarın kəşf olunduğu yerlə tanış etdi. Kənar adamlar eyni ərazini metal detektorlarla süpürdülər. Bunu şərh edərkən mühafizəçimiz dedi: "Heç bir problem yoxdur. Yetər. Hamımız bu cür başladıq, buna görə də onları bir az kəsdik." Qızıl axtarmağa meyliniz varsa, bu başlamaq üçün yer ola bilər.\nVideoya baxın: YARAT-da yeni sərgiyə hazırlıq\nCopyright © jorgemolder.com | Yalnız Guianada yaşaya biləcəyiniz 10 təcrübə...


Şəhid Tural Abdullayevin oğlunun doğum günü qeyd edilib. - Xəbərlər - XOCAVƏND RAYON Icra Hakimiyyəti\nŞəhid Tural Abdullayevin oğlunun doğum günü qeyd edilib.\nKuropatkin kənd uşaq bağçasında Şəhid Tural Abdullayevin oğlu Tunarın doğum günü qeyd edilib.Tədbirdə çıxış edənlər şəhid Tural Abdullayevin şərəfli ömür yolundan danışıblar. Bildirilib ki, şəhidimiz 1993-cü il fevral ayının ikisində Xocavənd rayonunun Tuğ kəndində anadan olmuşdur. Birinci Qarabağ müharibəsi zamanı öz ata-baba torpaqlarını itirən, doğma ocaqlarını zorla tərk etməyə məcbur olan ailələrdən biri də Turalın ailəsi idi. Bu müharibənin ağrılarını içində yoğura-yoğura böyüyən, uşaqlığı, gəncliyi müharibənin çilik-çilik etdiyi, xəyalları və arzuları yarımçıq qalan insanların arasında keçməsi Turalın həyatında silinməz izlər buraxmış, onun sonrakı həyat yolunu müəyyənləşməsinə böyük təsirli etmişdir. Qaynar təbiəti, cəsarətli və vətənpərvər ruhu hələ orta məktəb illərindən onu digər həmyaşıdlarından fərqləndirirdi. Sərhəd Qoşunlarında hərbi xidmətini başa vuran Tural 2014-cü ildən Müdafiə Nazirliyində müddətdən artıq xidmətə başlamışdır. N saylı hərbi hissənin gizir olan Şəhidimiz hərbi xidmət müddətində nümunəvi bir hərbiçi kimi yadda qalmışdır.\nZəfərlə yekunlaşan Vətən müharibəsinin ilk günlərindən döyüşlərə atılan Tura Abdullayev şəxsi igidliyi ilə fərqlənmiş, bir çox istiqamətdə düşmənə ağır zərbələr vurulan əməlliyyatların iştirakçısı olmuşdur. Tural 28.10.2020-ci il tarixdə Füzuli rayonu istiqamətində gedən şiddətli döyüşlər zamanı şəhidlik zirvəsinə uçalmışdır.\nAzərbaycan Respublikası Prezidentinin müvafiq sərəncamları ilə Abdullayev Tural Bəylər oğlu ölümündən sonra “Füzulinin azad olunmasına görə”, "Cəbrayılın azad olunmasına görə" və “Vətən Uğrunda” medalları ilə təltif olunmuşdur.\nTədbirə iştirak edənlər balaca Tunara hədiyyələrini təqdim edib, atasına layiq övlad olmasını arzulamışlar. Şəhidin ailə üzvləri Tural Abdullayevlə fəxr etdiklərini söyləyib, şəhidlərimizin ailələrinə göstərilən diqqət və qayğıya görə ölkə Prezidenti cənab İlham Əliyevə dərin minnətdarlıqlarını bildiriblər.


"Elektron müraciətlərin idarə olunması sistemi" beynəlxalq dərəcəli sertifikata layiq görülmüşdür\nElektron müraciətlərin idarə olunması sistemi beynəlxalq dərəcəli sertifikata layiq görülmüşdür.\nSahibkarlıq obyektlərinin elektrik şəbəkəsinə qoşulması ilə bağlı həyata keçirilən islahatlar və elektron müraciətlərin təkmilləşdirilməsi ilə bağlı “Elektron müraciətlərin idarə olunması sistemi” yaradılmışdır. Bu Sistemin üstün cəhətlərindən biri də elektron məlumatlarla yanaşı, rəqəmsal sistemlərlə də inteqrasiya oluna bilməsidir.\nSahibkar e-hökumət portalı üzərindən elektron və ya “ASAN İmza” ilə şəxsi kabinetinə daxil olur, VÖEN məlumatı, yaxud FİN nömrəsi daxil etdikdə ona məxsus məlumatlar avtomatik olaraq yerləşir .\nHəyata keçirilən islahat təbirləri nəticəsində prosedurların sayı 7-dən 2-yə, sərf edilən müddət isə 41 gündən 20 günə endirilib. Həmçinin, sahibkarlara elektrik enerjisi təchizatı şəbəkələrinə qoşulması üçün texniki şərtlərin o cümlədən layihə sənədlərinin hazırlanması və göndərilməsi, fiziki qoşulmanın təmin edilməsi məqsədilə müraciətlərin kiçik və orta biznes evlərində, “ASAN Kommunal” mərkəzlərində elektron qaydada edilməsinə imkan yaradılıb.\nVirtual məkanda müasir texnologiyaların imkanlarından və dövlət orqanlarında informasiyalaşdırmanın yüksək səviyyəsindən istifadə edərək, ölkə vətəndaşlarına göstərilən xidmətləri keyfiyyətcə yeni formada təqdim edir. Layihənin cəmiyyət həyatındakı əhəmiyyəti aşağıdakılardan ibarətdir.\nMüasir texnologiyaların geniş tətbiqi ilə dövlət orqanlarının fəaliyyətinin səmərəliliyinin artması.\nBüdcə vəsaitlərinə qənaət edilməsi, dövlət xidmətlərinin göstərilməsi müddəti və xərclərinin azalması.\nAzərbaycan Respublikasının Vergilər Nazirliyi, Azərbaycan Respublikasının Əmlak Məsələləri Dövlət Komitəsi, Azərbaycan Respublikasının Maliyyə Bazarlarına Nəzarət Palatası və “Azərişıq” Açıq Səhmdar Cəmiyyəti bu qərardan irəli gələn məsələlərin həll edilməsi.


IRFS | İNSAN HÜQUQLARI MÜDAFİƏÇİLƏRİNİN CƏNUBİ QAFQAZ ŞƏBƏKƏSİNİ YARATMAQ ÜÇÜN ÇAĞIRIŞ MÜRACİƏTİ\nİNSAN HÜQUQLARI MÜDAFİƏÇİLƏRİNİN CƏNUBİ QAFQAZ ŞƏBƏKƏSİNİ YARATMAQ ÜÇÜN ÇAĞIRIŞ MÜRACİƏTİ\nyanvar 2nd, 2009\nŞəbəkə QHT-lər üçündür. Azərbaycan, Gürcüstan və Ermənistanda qeydiyyata olan, qeydiyyat mərhələsində olan və qeydiyyatı olmayan, amma faktiki fəaliyyət göstərən QHT-lər müraciət edə bilər.\nHÜQUQ MÜDAFİƏÇİLƏRİNİN NƏZƏRİNƏ MÜRACİƏTLƏRİ YANVARIN 20-NƏ DƏK\nnetwork.caucasus@gmail.com ÜNVANINA GÖNDƏRİN.\n(BUNDAN ÖNCƏ YAYILMIŞ CAUCASUS.NETWORK@GMAIL.COM ELEKTRON ÜNVANI YANLIŞDIR).\nSƏHF ELEKTRON ÜNVAN YAYILDIĞI ÜÇÜN ÜZR İSTƏYİRİK.\nŞəbəkə nədir? İnsan Hüquqları Müdafiəçilərinin Cənubi Qafqaz Şəbəkəsi Cənubi Qafqazda (Azərbaycan, Gürcüstan və Ermənistan) insan hüquqlarına nəzarət edən QHT-ləri birləşdirəcək və işində çətinliklərlə üzləşən insan hüquqları müdafiəçilərinə yardim edəcək.\n1. Şəbəkəni kim idarə edəcək? Hər bir ölkədə Gürcüstan koordinasiya fəaliyyətini həyata keçirməklə erməni və azərbaycanlı əməkdaşların lahiyəni həyata keçirməsini mümkünləşdirən bir təşkilat olacaq. Ölkələr üçün aşagidaki təşkilatlar ayrilıb: Azərbaycan – Reportyorların Azadlıq və Təhlükəsizlik İnstitutu, Gürcüstan – İnsan Hüquqları Mərkəzi, Ermənistan – Erməni Helsinki Assosiasiyasi. Norveç əməkdaşı – İnsan Hüquqları Fondu (Human Rights House Foundation) koordinator təşkilatlarla birgə lahiyənin həyata keçirilməsinə yardım edəcək.\n2. Kim tərəfindən maliyyələşdirilir? Lahiyənin 80%-i Avropa Komissiyası tərəfindən maliyyələşdirilir. Qalan hissəsi əməkdaşlıq edən təşkilat və şəbəkə üzvləri tərəfindən təmin olunur.\n3. Üzv olmaqdan necə faydalana bilərsən? Şəbəkə üzvləri üzvlükdən müxtəlif yollarla yararlanacaqlar. Bura aşağıdakılar daxildir:\n• Şəbəkə üzvləri dünyanın aparıcı ekspertlərindən bu mövzular üzrə çoxlu sayda təlimlər (məşğələlər) alacaqlar: şəxsi və iş münasibətində təhlükəsizlik, şəbəkə qabiliyyətləri, insan hüquqlarının qorunması üzrə ümumi və regional mexanizm, insan hüquqlarının pozulması üzrə sənədləşmə və monitorinq və s. Təlimlər Gürcüstanda keçiriləcək.\n• Şəbəkə üzvləri insan Hüquqları və hər ölkədə insan hüquqları müdafiəçilərinin vəziyyətini müzakirə etmək üçün hər altı aydan bir görüşəcəklər. Onların insan hüquqları ilə əlaqədar problemləri müəyyən etmək və önə çəkmək, konkret ideyalar yaymaq və yeni təşəbbüslər yaratmaq imkanları olacaq. Dövrü görüşlər şəbəkə üzvlərinə regionda insan Hüquqlarının vəziyyəti haqqında yeniliklərdən məlumat almaq üçün şans verəcəkdir. Təlimlər kimi, dövrü görüşlər də Gürcüstanda keçiriləcək.\n• Üzvlər layihənin yerinə yetirilməsi zamanı həyata keçiriləcək kütləvi məlumatlandırma fəaliyyətlərinə cəlb ediləcəklər. Kütləvi məlumatlandırma kompaniyası şəbəkə üzvlərinə öz xidmətlərini ictimailəşdirmək və hədəf qruplarını, eləcə də, ümumi ictimaiyyətin diqqətini cəlb etmək imkanı verəcək.\n• Şəbəkə üzvü olmaq yaxşı məlumatlandırılmaq, yeniliklərdən xəbərdar olmaq və vəziyyətə müvafiq olmaq mənasını ifadə edir.\n• Şəbəkə üzvləri təqib edilən hüquq müdafiəçilərinə yardım üçün nəzərdə tutulmuş bütün xidmətlərdən istifadə edəcəklər. Bura daxildir: Təqib edilən hüquq müdafiəçilərinin sığınacaqla təmin edilməsi, onların qanuni, psixoloji, tibbi yardımla təminatı.\n5. Kimlər üzv ola bilər? Şəbəkə QHT-lər üçündür. Azərbaycan, Gürcüstan və Ermənistanda qeydiyyata olan, qeydiyyat mərhələsində olan və qeydiyyatı olmayan, amma faktiki fəaliyyət göstərən QHT-lər müraciət edə bilər. Fərdlər üzv olmaq iqtidarında deyil.\n6. Şəbəkə üzvləri üçün seçilmiş kriteriya hansıdır? Partnyor təşkilatlar siyasi və vətəndaş hüquqları əhatə edən fəaliyyətlə məşğul olan insan hüquqları təşkilatlarından ibarət olmalıdır. Təşkilatlar regionda digər insan hüquqları təşkilatları ilə əməkdaşlığı müəyyən etmək bacarığına, şəffaflıq, ədalətlilik və nüfuza malik olmalıdırlar. Digər milli və beynəlxalq şəbəkələrlə əməkdaşlıq üstünlük sayıla bilər. Şəbəkə üzvlüyə ərizə vermələri üçün xüsusilə regionlarda QHT-lər və gənc təşkilatlara müraciət edəcək.\n7. Şəbəkə üzvlərindən nə gözlənilir? Maraqlı təşkilatlar layihənin milli koordinatoru vasitəsilə informasiyanın müntəzəm bölünməsi və paylanmasında istək nümayiş etdirməlidirlər. Bundan əlavə, onlar mənbələrdən istifadə etməyə hazır olmalıdır, treninqlərə vaxt ayırmalı və periodik görüşlərin keçirilməsinə kömək etməlidirlər.\n8. Necə müraciət etməli: Üzvlükdə maraqlı olan QHT-lər müraciət etməklərinin səbəblərini və təşkilatları barədə qısa məlumatı (təşkilatın məqsədi, quruluşu, ötən iki ildə həyata keçirilmiş layihələrin siyahısı və gələcək planlar) yanvarın 16-dən (cümə günü) gec olmayaraq aşağıdakı e-mailə göndərməlidirlər.\nHər ehtimala qarşı müraciətləri həmçinin irfs.az@gmail.com email ünvanına göndərin.


Yerleşdirdi: *_*M_O_N_I_K_A*_*(04.01.2013 / 13:55)\nOxunmuş: 11619 | | Like: 0\n4 Belə demişdi: “Ey Rəbbim! Artıq sümüyüm sustalmış, başım ağappaq ağarmışdır. Ey Rəbbim! Sənə dua etməklə heç vaxt naümid olmamışam. (Nə dua etmişəmsə, qəbul olunmuşdur).\n5 Mən özümdən sonra gələn qohum-əqrəbamdan (yerimə keçəcək əmioğlularımın və digər vərəsələrimin məsləkimi ləyaqətlə davam etdirməyəcəyindən) qorxuram. Zövcəm də ki, qısırdır. Buna görə də mənə Öz dərgahından bir oğul (vəli) bəxş et ki,\n6 O həm mənə, həm də Yəqub nəslinə (onlara lütf edilmiş peyğəmbərliyə) varis olsun. Ey Rəbbim! Həm də elə et ki, o (öz əqidəsi, itaəti və gözəl əxlaqı ilə) riza (Sənin rizanı) qazanmış olsun!”\n7 (Allahdan belə bir nida gəldi “Ey Zəkəriyya! Sənə bir oğulla (oğlun olacağı ilə) müjdə veririk ki, adı Yəhyadır. Biz bu adı əvvəllər heç kəsə verməmişik!”\n8 (Zəkəriyya) dedi: “Ey Rəbbim! Zövcəm doğmayan bir qadın, mən də qocalıb əldən düşmüş (sümüyü sustalmış bir kişi) ikən mənim necə oğlum ola bilər?”\n9 (Allah Cəbrailin dili ilə buyurdu: ) ”Dediyin kimidir, lakin Rəbbin buyurdu ki, bu işi görmək Mənim üçün asandır. Necə ki, ilk əvvəl səni heç bir şey deyilkən (yoxdan) yaratmışdım!”\n10 (Zəkəriyya) dedi “Ey Rəbbim! Mənim üçün (ürəyim arxayın olsun deyə, bu barədə) bir əlamət müəyyən et!” (Allah) buyurdu: “Əlamətin budur ki, sən sağlam ikən üç gün-üç gecə adamlarla danışa bilməyəcəksən!”\n11 (Nəhayət, Zəkəriyyanın dili tutulduğu, ona danışmaq qadağan edildiyi üçün artıq zövcəsinin hamilə olduğunu başa düşdü və Allahın Öz əhdinə sadiq olduğuna bir daha əmin olub Ona cani-dildən şükür etdi). Sonra (Zəkəriyya) mehrabdan (məbəddən) öz camaatının qabağına çıxıb (əli ilə) onlara belə işarə etdi: “Səhər-axşam (Allahı) təqdis edib şəninə təriflər deyin! (Və ya namaz qılın!)”\n12 (Yəhya dünyaya gəldikdən sonra ona dedik: ) “Ey Yəhya! Kitabdan bərk yapış (Tövratı möhkəm tutub onun hökmlərinə ciddi əməl et!). Biz uşaq ikən ona hikmət (Allah kəlamının incəliklərini anlamaq, peyğəmbərlik) verdik.\n13 Biz həm də ona Öz dərgahımızdan bir mərhəmət (yaxud insanlara qarşı şəfqət) və (günahlardan) paklıq bəxş etdik. O, (çox) müttəqi idi.\n14 (Yəhya) ata-anasına qarşı da olduqca itaətkar (nəvazişkar) idi: zalım, asi (dikbaş) deyildi.\n16 (Ya Rəsulum!) Kitabda (Quranda) Məryəmi də yad et. O zaman o, ailəsindən ayrılıb (evinin, yaxud Beytülmüqəddəsin) şərq tərəfində (ibadət məqsədilə xəlvət) bir yerə çəkilmişdi.\n17 Və ailə üzvlərindən gizlənmək (paltarını dəyişmək, yaxud yuyunub təmizlənmək) üçün pərdə tutmuşdu. Biz də Öz ruhumuzu (Cəbraili Məryəmin) yanına göndərdik. Ona (Məryəmə) kamil bir insan qiyafəsində göründü.\n18 (Məryəm) dedi: “Mən səndən Rəhmana (Allaha) pənah aparıram. Əgər müttəqisənsə (mənə toxunma)!”\n19 (Cəbrail “Mən sənə ancaq təmiz (məsum) bir oğlan bağışlamaq üçün Rəbbinin (göndərdiyi) elçisiyəm!” – dedi.\n20 (Məryəm) dedi: “Mənim necə oğlum ola bilər ki, mənə indiyədək bir insan əli belə toxunmamışdır. Mən zinakar da deyiləm!”\n21 (Cəbrail) dedi: “Elədir, lakin Rəbbin buyurdu ki, bu Mənim üçün asandır. Biz onu insanlar üçün (qüdrətimizə dəlalət edən) bir möcüzə, (sənə və möminlərə isə) dərgahımızdan bir mərhəmət olaraq edəcəyik. Bu, əzəldən təqdir olunmuş bir hökmdür!”\n22 (Məryəm) artıq (Cəbrailin üfürməsi ilə İsaya) hamilə oldu və onunla (bətnindəki uşaqla) birlikdə uzaq bir yerə (xəlvətə) çəkildi.\n23 Doğuş sancısı onu bir xurma ağacının gövdəsinə söykənməyə məcbur etdi. (Məryəm uşaq anadan olandan sonra atası bilinmədiyi üçün cahil insanların dedi-qodusuna səbəb olacağından əndişəyə düşüb) dedi: “Kaş ki, mən bundan əvvəl ölüb qurtaraydım və ya tamamilə unudulub getmiş olaydım!”\n24 Dərhal (Məryəmin, yaxud xurma ağacının) alt tərəfindən ona (Cəbraildən və ya doğulmaqda olan İsadan) belə bir nida gəldi: “Kədərlənmə, Rəbbin sənin üçün (ayağının) altından bir irmaq axıtdı (və ya bətnindəki uşağı hörmət sahibi etdi).\n25 (Qurumuş) xurma ağacını özünə tərəf silkələ, üstünə təzə yetişmiş (xurma) tökülsün!\n26 (Xurmadan və sudan) ye-iç, (belə bir uşaq doğduğuna görə) gözün aydın olsun. Əgər (səndən bu uşaq barəsində soruşan) bir adam görəcək olsan, belə de: “Mən Rəhman yolunda oruc (sükut orucu) tutmağı nəzir eləmişəm, ona görə də bu gün heç kəslə danışmayacağam!”\n27 (Məryəm) uşağı götürüb öz adamlarının yanına gəldi. Onlar dedilər: “Ey Məryəm! Sən çox əcaib bir şeylə (atasız uşaqla) gəldin! (Və ya çox çirkin bir iş gördün!)\n28 Ey Harunun bacısı! Atan pis kişi, anan da zinakar deyildi!”\n29 (Məryəm onun özü ilə danışın, deyə) ona (uşağa) işarə etdi. Onlar: “Beşikdə olan uşaqla necə danışacaq?” – dedilər.\n30 (Allahdan bir möcüzə olaraq körpə dilə gəlib) dedi: “Mən, həqiqətən, Allahın quluyam. O mənə kitab (İncil) verdi, özümü də peyğəmbər etdi.\n31 O, harada oluramsa olum, məni mübarək (həmişə hamıya xeyir verən, dini hökmləri öyrədən) etdi və mənə diri olduqca namaz qılıb zəkat verməyi tövsiyə buyurdu.\n32 O, həmçinin məni anama qarşı olduqca itaətkar (nəvazişkar) etdi, (heç kəsə qarşı) zülmkar, asi (dikbaş) eləmədi!\n33 Doğulduğum gün də, öləcəyim gün də, diriləcəyim (qəbirdən diri olaraq qaldırılacağım) gün (qiyamət günü) də (Allahdan) mənə salam olsun!”\n34 Bu, (yəhudilərin və xaçpərəstlərin barəsində) şübhəyə düşdükləri Məryəm oğlu İsa haqqında (Allahın buyurduğu) haqq sözdür! [Yaxud (yəhudilərin və xaçpərəstlərin) barəsində şəkk-şübhə etdikləri Məryəm oğlu İsa haqq söz olaraq budur].\n35 Allaha (özü üçün) övlad götürmək yaraşmaz. O, pakdır, müqəddəsdir. O, hər hansı bir şeyi yaratmaq istədikdə ona yalnız: “Ol!” deyər, o da dərhal olar.\n36 (İsa sonra belə dedi: ) “Allah mənim də, sizin də Rəbbinizdir. Yalnız Ona ibadət edin. Bu, doğru yoldur!”\n37 (Xaçpərəstlərdən olan) firqələr (İsa Allahdır, yaxud Allahın oğludur və s. sözlər deyərək) öz aralarında anlaşılmazlığa düşdülər. Vay o böyük günü (qiyamət gününü) görəcək kafirlərin halına!\n38 (Sən indi onların özlərini karlığa, korluğa vurmalarına baxma!) Onlar Bizim hüzurumuza gələcəkləri gün (qiyamət günü hər şeyi) elə yaxşı eşidəcək, elə yaxşı görəcəklər ki! Lakin zalımlar bu gün açıq-aşkar bir zəlalət içindədirlər (haqq yoldan aşkar azmışlar).\n39 (Ya Rəsulum!) Qəflətdə olanları və iman gətirməyənləri işin bitmiş olacağı (haqq-hesab çəkilib möminlərin Cənnətə, kafirlərin isə Cəhənnəmə girəcəyi) peşmançılıq günü (insanın pis əməllərinə görə peşman olacağı, lakin bu peşmançılığın heç bir fayda verməyəcəyi qiyamət günü) ilə qorxut!\n40 (O gün bütün) yer üzünə və onun üzərində olan hər şeyə yalnız biz varis olacağıq. (Bizdən başqa heç kəs və heç nə qalmayacaq). Onlar (əməllərinin cəzasını almaq üçün) Bizim hüzurumuza qaytarılacaqlar.\n41 (Ya Rəsulum!) Kitabda (Quranda) İbrahimi də yad et (onun hekayətini də ümmətinə söylə). Həqiqətən, o, büsbütün doğru danışan kimsə (siddiq) – bir peyğəmbər idi.\n42 O, bir zaman atasına belə demişdi: “Atacan! Nə üçün eşitməyən, görməyən və sənə heç bir fayda və zərər verə bilməyən bütlərə ibadət edirsən?\n43 Atacan! Həqiqətən, sənə gəlməyən bir elm (peyğəmbərlik) mənə gəlmişdir (sənə müyəssər olmayan bir şey mənə müyəssər olmuşdur). Ardımca gəl ki, səni (Allahın buyurduğu) doğru bir yola çıxardım!\n44 Atacan! Şeytana ibadət etmə, həqiqətən, Şeytan Rəhmana (Allaha) çox asi olmuşdur!\n45 Atacan! Qorxuram ki, (tövbə etməsən) Rəhmandan sənə bir əzab toxunsun və beləcə (Cəhənnəmdə) Şeytana yoldaş olasan!”\n46 (Atası Azər İbrahimə) dedi: “Ya İbrahim! Sən mənim tapındığım tanrılardan üzmü çevirirsən? Əgər (onlara qarşı pis hərəkətlərinə) son qoymasan, səni mütləq daşqalaq edəcəyəm (yaxud səni təhqir edib acı sözlər deyəcəyəm). Bir müddət məndən uzaq ol (gözlərim səni görməsin)!”\n47 (İbrahim) belə cavab verdi: “Sənə salam olsun! (Allah özü sənə rəhm etsin. Məndən sənə heç bir pislik gəlməz!) Mən Rəbbimdən sənin bağışlanmağını diləyəcəyəm. O mənə qarşı çox mehribandır (çox lütfkardır, duamı qəbul edər).\n48 Mən sizi və sizin Allahdan başqa tapındığınız bütləri tərk edib bir kənara çəkilir və öz Rəbbimə dua (ibadət) edirəm. Ola bilsin ki, mən Rəbbimə ibadət etməklə bədbəxt (Onun mərhəmətindən naümid, məhrum) olmayım. (Mənim Allaha etdiyim ibadət, sizin bütlərə, tanrılara etdiyiniz ibadət kimi puça çıxmasın!)”\n49 (İbrahim müşrikləri) və onların Allahdan başqa tapındıqları bütləri tərk edib (Şama) getdiyi zaman Biz ona (oğlu) İshaqla (nəvəsi) Yəqubu bəxş etdik və onların hər ikisini peyğəmbər etdik.\n50 (Onların üçünü də) öz mərhəmətimizdən (ruzimizdən) ehsan buyurub təriflərini dillər əzbəri etdik. (Bütün din sahiblərinin, möminlərin yanında onların ehtiramını və mərtəbəsini ucaltdıq).\n51 (Ya Rəsulum!) Kitabda (Quranda) Musanı da yad et! Həqiqətən o, (öz ibadətində) çox səmimi idi. O (Bizim tərəfimizdən İsrail oğullarına göndərilmiş) bir elçi, bir peyğəmbər idi.\n52 Biz (Musanı) Tur dağının sağ tərəfindən çağırdıq və (Allahla danışmaq üçün yalvarıb) gizli dua edərkən özümüzə yaxınlaşdırdıq.\n53 Və öz mərhəmətimizdən qardaşı Harunu da bir peyğəmbər olaraq ona bəxş etdik.\n54 (Ya Rəsulum!) Kitabda (Quranda) İsmaili də yada sal! O öz vədinə sadiq və (Bizim tərəfimizdən öz ümmətinə göndərilmiş) bir elçi, bir peyğəmbər idi.\n55 O öz ümmətinə namaz qılmağı, zəkat verməyi əmr edirdi. O, Rəbbinin rizasını qazanmışdı. (İsmailin əməli Allah dərgahında bəyənilmişdi).\n56 (Ya Rəsulum!) Kitabda (Quranda) İdrisi də yad et! O, həqiqətən, büsbütün doğru danışan kimsə (siddiq) – bir peyğəmbər idi.\n57 Biz onu yüksək bir məqama (Cənnətə, yaxud dördüncü göyə) qaldırdıq.\n58 Bunlar Adəmi və Nuhla gəmiyə mindirdiyimiz adamların nəslindən, İbrahimin, İsrailin (Yəqubun) nəslindən seçib haqq yola yönəltdiyimiz və Allahın nemət bəxş etdiyi peyğəmbərlərdəndir. Onlar Rəhmanın (Allahın) ayələri özlərinə oxunduğu zaman ağlayaraq səcdəyə qapanırdılar. [İdris Adəmin, Nuh İdrisin, İbrahim Nuhun (və ya Nuhun gəmisində olanlardan birinin), İsmail, İshaq, Yəqub İbrahimin nəslindən, Musa, Harun, Zəkəriyya və İsa isə Yəqubun nəslindən olan peyğəmbərlərdəndir].\n59 Onlardan sonra namazı tərk edib şəhvətə uyan bir nəsil gəldi. Onlar (Cəhənnəmdəki) Fəyy dərəsinə düşəcəklər. (Yaxud, onlar da öz əməllərinin cəzasını alacaqlar).\n60 Tövbə edib iman gətirən və yaxşı işlər görənlərdən başqa! Onlar heç bir zülm (haqsızlıq) görmədən Cənnətə daxil olacaqlar –\n61 Rəhmanın (Allahın) Öz bəndələrinə vəd etdiyi və onların görmədiyi Ədn cənnətlərinə. Onun vədi mütləq yerinə yetəcəkdir.\n62 Onlar orada boş (lağlağı) söhbətlər deyil, (mələklərdən və bir-birindən) ancaq: “Salam!” eşidərlər. Ruziləri də səhər-axşam (həmişə) oradadır.\n63 Bu, həmin o Cənnətdir ki, bəndələrimizdən müttəqi olanları ona varis edəcəyik.\n64 (Cəbrailin bir müddət yanına gəlməməsindən xiffət çəkən Peyğəmbərə Allaha yaxın olan bu əzəmətli mələk belə demişdi: ) “Biz (dünyaya) yalnız sənin Rəbbinin əmri ilə enirik. Önümüzdə, arxamızda və onların arasında nə varsa ancaq Ona məxsusdur. (Keçmişə, indiyə və gələcəyə aid işlər, dünya yaranandan qiyamət gününə qədər baş verəcək hər bir şey məhz Allahın iradəsinə tabedir). Rəbbin (Öz bəndələrini) unudan deyildir”. (Cəbrail Quranı Muhəmməd peyğəmbərə öyrətməyə təhkim olunsa da, Allahın əmri olmadan yerə enib heç bir ayə gətirə bilməz. Onun yer üzünə nə vaxt enməsi, hansı ayəni gətirməsi məhz Allahın buyuruğu ilədir. Allaha isə insandan fərqli olaraq unutmaq xüsusiyyəti yaddır. O, heç zaman bəndələrini unutmaz. İstədiyin bu və ya digər ayənin, vəhyin sənə dərhal nazil olmaması Rəbbindən başqa heç kəsin bilmədiyi müəyyən bir hikməti-ilahi ilə bağlıdır. Ona görə də belə şeydən ötrü ürəyini qısma!)\n65 O, göylərin və yerin, onların arasında olan hər şeyin Rəbbidir! Yalnız Ona ibadət et və Onun ibadətinə səbrli ol! Heç (Allahın özündən başqa) Ona bənzərini (Onun adını daşıyan başqa birisini) görmüsənmi? (Müşriklər öz bütlərinə tanrı, ilahi desələr də, heç zaman onlara Allah adını verməzlər).\n66 (Qiyaməti inkar edən) insan: “Mən öldükdən sonra (qəbirdən) dirimi çıxardılacağam?” – deyə soruşur.\n67 Məgər insan ilk öncə onu heç bir şey deyilkən (yoxdan) yaratdığımızı xatırlamırmı?\n68 (Ya Rəsulum!) Rəbbinə and olsun ki, Biz onları (özlərinə dost tutduqları) şeytanlarla birlikdə yığıb məhşərə gətirəcək, sonra onları (qorxudan ayaq üstə dura bilməyib) diz üstə çökmüş halda Cəhənnəmin ətrafına düzəcəyik.\n69 Sonra hər bir firqədən Rəhmana ən çox asi olanı dartıb çıxardacağıq (araya gətirəcəyik).\n70 Sonra (onlardan) Cəhənnəmə girib yanmağa ən çox layiq olanları, sözsüz ki, Biz daha yaxşı bilirik.\n71 Sizdən elə bir kəs olmaz ki, oraya varid olmasın. Bu, Rəbbinin (əzəldən) buyurduğu vacib bir hökmdür. (Bütün insanlar Cəhənnəmin müdhiş mənzərəsini onun körpüsü üstündən keçərkən öz gözləri ilə görəcəklər. Cənnətliklər cəhənnəm odunun içindən yanmadan, sağ-salamat keçəcək, cəhənnəmliklər isə ora düşüb əbədi əzaba məhkum olacaqlar. Bir qism insan da müəyyən müddət orada qalıb günahı təmizlənəcək, sonra Cənnətə qayıdacaqdır).\n72 Sonra Biz Allahdan qorxub pis əməllərdən çəkinənlərə nicat verəcək, zalımları isə orada diz üstə çökmüş halda saxlayacağıq!\n73 Ayələrimiz özlərinə açıq-aşkar oxunduğu zaman kafir olanlar iman gətirənlərdən: “Bu iki tayfadan hansının (bizim, yoxsa sizin) məqamı daha yaxşı, hansının məclisi daha gözəldir?” – deyə soruşarlar.\n74 Halbuki Biz onlardan əvvəl neçə-neçə nəsilləri məhv etdik ki, onlar mal-dövlət və simaca (bu kafirlərdən) daha üstün (daha gözəl) idilər.\n75 (Ya Rəsulum!) De: “(Bizdən və sizdən) kim zəlalət içindədirsə, qoy Rəhman ona (öz zəlalətində qalmaq üçün) uzun müddət möhlət versin”. Nəhayət, vəd olunduqları ya əzabı, ya da qiyamət gününü gördükdə onlar kimin məqamının daha pis, kimin tərəfdarlarının daha zəif olduğunu biləcəklər.\n76 Allah doğru yolda olanların doğruluğunu artırar. Əbədi qalan yaxşı işlər isə Rəbbinin yanında savab etibarilə daha xeyirli, nəticə etibarilə daha yaxşıdır!\n77 (Ya Rəsulum!) Ayələrimizi inkar edib: “(Əgər qiyamət qopsa, axirətdə) mənə mütləq mal-dövlət və övlad veriləcəkdir!” – deyən adamı (As ibn Vaili) gördünmü?\n78 Görəsən, o, qeybə vaqif olmuş, yoxsa Rəhmandan (bu barədə) söz (əhd) almışdır?!\n79 Xeyr, onun dediklərini (əməl dəftərinə) yazacaq, əzabını artırdıqca artıracağıq.\n80 Onun dediyi şeylər (mal-dövləti, övladı) Bizə qalacaq və hüzurumuza tək-tənha gələcəkdir. (Bütün malını və övladını əlindən alacağıq və o məhşərə ilk dəfə dünyaya gəldiyi kimi lüt-üryan, heç kimsiz və heç nəsiz gələcəkdir).\n81 (Müşriklər qiyamət günü) onlar üçün şəfaət diləsinlər (yaxud Allahın əzabını onlardan dəf etsinlər) deyə, Allahdan başqa tanrılar qəbul etdilər.\n82 Xeyr, (qiyamət günü tanrıları) onların ibadətini danacaq və onlara düşmən olacaqlar.\n83 (Ya Rəsulum!) Məgər kafirlərin üstünə onları yoldan çıxarıb günaha sövq edən şeytanları göndərdiyimizi görmədinmi?\n84 Elə isə onlardan ötrü (onların tezliklə məhv edilməsinə) tələsmə, çünki Biz onların günlərini bir-bir sayırıq. (Qoy hələ bir az da yaşayıb daha çox günah etsinlər. Biz müəyyən müddətdən sonra onların cəzasını verəcəyik).\n85 O gün (qiyamət günü) Biz müttəqiləri Rəhmanın hüzuruna möhtərəm elçilər (şahanə qafilələrlə gələn əziz qonaqlar) kimi cəm edərik.\n87 Rəhmandan əhd almış kəslər istisna olmaqla, qalanları (kafirlər) şəfaət etməyə qadir olmazlar. (Yalnız iman gətirib yaxşı işlər görənlər qiyamət günü Rəhmanın izni ilə şəfaət etməyə layiqdirlər).\n88 (Müşriklər: ) “Rəhman özünə övlad götürmüşdür!” – dedilər.\n89 Siz, doğrudan da, olduqca pis bir şey etdiniz (çox böyük-böyük danışdınız)!\n90 Buna görə az qaldı ki, göylər parçalansın, yer yarılsın və dağlar yerindən qopub uçsun!-\n91 (Müşriklərin) Rəhmana övlad isnad etdiklərinə görə!\n92 Halbuki Rəhmana özünə övlad götürmək yaraşmaz.\n93 Çünki göylərdə və yerdə olan bütün məxluqatdan bir eləsi yoxdur ki, (qiyamət günü) Rəhmanın hüzuruna bir qul kimi gəlməsin.\n94 And olsun ki, (Allah) onları (bütün yaratdıqlarını) hesablamış və təkrar-təkrar saymışdır.\n95 Onların hamısı qiyamət günü Onun hüzuruna gələcək.\n96 Həqiqətən, iman gətirib yaxşı işlər görənlər üçün Rəhman (ürəklərdə) bir sevgi yaradacaq. (Allah həm özü onları dost tutacaq, həm də onların məhəbbətini hamının, o cümlədən möminlərin qəlbinə salacaqdır).\n97 (Ey Muhəmməd!) Biz (Quranı) sənin dilinlə asan (hamıya müyəssər) etdik ki, onunla ancaq Allahdan qorxub pis əməllərdən çəkinənlərə (Cənnətlə) müjdə verəsən və inadkar bir camaatı (batil dəlillərlə mübahisə aparan Məkkə müşriklərini Cəhənnəmlə) qorxudasan.\n98 Biz onlardan əvvəl neçə-neçə nəsilləri məhv etdik. İndi heç onlardan birini görür, yaxud onlardan bir səs-səmir eşidirsənmi? (Bu müşrikləri də onlar kimi məhv edib kökünü kəsəcəyik).


2021, 24 Sentyabr, Cümə, Bakı vaxtı 15:30\nAzərbaycan Nazirlər Kabineti oktyabrın 19-da “Bakı Metropolitenindən istifadə Qaydaları”nı təsdiqləyib. Qaydalara əsasən Bakı Metropoliteninə daxil olan sərnişinlər uzunluq, en və hündürlük ölçülərinin cəmi 121 sm-dən 200 sm-ə qədər olan hər bir əl yükü üçün, eləcə də uzunluğu 151 sm-dən 220 sm-ə qədər olan uzun ölçülü hər bir əl yükü üçün gediş haqqı ödəməlidirlər.\nQaydalarda deyilir ki, daşınmasına icazə verilən əl yükünün sayı ikidən çox olmamalıdır. Bundan başqa, hətta metrodan pulsuz istifadə etmək hüququ olan sərnişinlər də əl yükünə görə gediş haqqı ödəməlidir. Əl yükü elə bükülməli, bağlanmalı və bərkidilməlidir ki, sərnişinlərə xəsarət yetirməsin.\nQaydalara görə, 7 yaşınadək uşaqlara görə gediş haqqı ödənilmir. Sərnişinlər uşaq arabacıqları, aparılmasına icazə verilən ölçülərdə və çexolda olmaq şərti ilə xizəklər, kirşələr, uşaq velosipedləri, balıqçı tilovları, musiqi alətləri və kiçik bağ avadanlıqlarını da gediş haqqını ödəmədən apara bilərlər.\nBundan başqa, aparılmasına icazə verilən ölçülərdə və çıxmaları istisna olunan xüsusi konteynerdə və qəfəsdə olmaq şərti ilə kiçik ev heyvanlarını və quşlarını da metroda gediş haqqı ödəmədən aparmaq mümkündür.


Michael Jackson fondu filmdən şikayətçidir\n2021, 28 Oktyabr, Cümə axşamı, Bakı vaxtı 15:31\nMichael Jackson fondu Britaniyanın Channel 4 telekanalına məktubla müraciət edib. Məktubda Michael Jackson-u uşaqbazlıqda suçlayan iki kişi haqda sənədli filmin yayım qaydalarına zidd olduğu bildirilir.\nFondun hüquqşünası Howard Weitzman tərəfindən yazılmış və Associated Press-in yaydığı məktubda deyilir ki, martda göstərilməsi planlaşdırılan “Leaving Neverland” filmində ittihamçıların iddialarına Jackson fondundan, müğənninin ailəsi və dostlarından hər hansı cavab almağa cəhd olunmayıb.\nMəktubda daha sonra vurğulanır ki, qarşı tərəfin mövqeyini öyrənmək və Jackson-un nüfuzunu qoruyan adamların fikrini soruşmaq kanalın standartlarına və sadə jurnalist etikasına uyğun olardı.\nMəktubda ictimaiyyətə açıq qaydalara istinadən deyilir ki, proqram “ciddi ittiham” irəli sürürsə, “məsələdə maraqlı tərəflərə cavab vermək üçün imkan və vaxt verilməlidir”.\nİTTİHAMLARI JACKSON ÖZÜ SAĞLIĞINDA İNKAR EDİB\n“Fikrimcə, hamımız sizin “sənədli filmdə”ki yanlış ittihamların “ciddi ittihamlar” olduğunu düşünürük. İstənilən şəxsə bundan daha ciddi ittiham irəli sürülməsini təsəvvür etmək çətindir.\nBuna baxmayaraq, heç kimdən cavab istənməyib.\nBura sizin “sənədli filminizdə” Jackson-un “təcavüzünün” qurbanları qismində adı çəkilən adamlar - Robson və Safechuck da daxildir. Bu adı çəkilən şəxslər təcavüzə məruz qaldıqlarını açıq və inandırıcı şəkildə inkar edirlər”, – məktubda deyilir.\nChannel 4 kanalının verdiyi açıqlamada isə deyilir ki, bu sənədli filmdə Jackson-a ittihamlar müğənninin həyatda ikən verdiyi təkzib bəyanatları vasitəsilə inkar edilir. Açıqlamada daha sonra deyilir ki, bu təkziblər təqdim edildiyi üçün bu proqram Britaniyanın rəsmi yayım məcəlləsinə uyğundur.\n“Bu halda haqqında ciddi ittihamlar səsləndirilən şəxs dünyasını dəyişib. Məhz buna görə də onun həyatda ikən bu ittihamları rədd etdiyi məqamların proqrama salınması düzgündür”, - açıqlamada deyilir.\nFilmin rejissoru Dan Reed daha öncə Michael Jackson fondunun tənqidinə cavab verərək açıqlamada bilərəkdən yalnız Robson və Safechuck-a fokuslandığını deyib.\n“Filmi görən istənilən şəxs biləcək ki, bu film yalnız iki şəxsin və onların ailələrinin öz sözləri ilə danışdıqları hekayələtrini eşitmək haqdadır. Biz bu yanaşmadan qürur duyuruq”, – Reed deyib.\nHBO KANALINA DA MƏKTUB GÖNDƏRİLMİŞDİ\nQurumun telekanala ünvanladığı üç səhifəlik məktub onun ötən cümə günü HBO kanalına göndərdiyi məktubla səsləşir. Həmin məktubda Wade Robson və James Safechuck-ın ittihamları “ləyaqətsiz” adlandırılmış, bu iki şəxsin keçmişi ilə bağlı araşdırma aparılmasına çağırış edilmişdi. HBO-ya göndərilən məktubun bir nüsxəsi də Channel 4-ə göndərilən məktuba əlavə edilib və bildirilib ki, orada yazılanlar bu kanala da şamil olunur.\nSözügedən iki kanalın birlikdə çəkdiyi sənədli film o zaman uşaq olan bu iki şəxsin həyatının şöhrətin zirvəsində olan Michael Jackson-la necə kəsişdiyindən, uşaqlıqda travma aldıqlarını iddia etmələrindən və bu travmanın sonradan yetkin yaşda üzə çıxmasından söz açır.\nFilmin premyerası ötən ay Sundance Film Festivalında baş tutub. Burada auditoriya Robson və Safechuck-ı ayaqüstə alqışlayıb.\nBu şəxslərin hər ikisi daha öncə polisə Jackson-un onlara təcavüz etmədiyini deyib. Robson 2005-ci ildə Jackson-un başqa bir oğlan uşağını yoldan çıxarması ittihamı ilə bağlı keçirilən məhkəməsində ifadə verib. O zaman Jackson-a bəraət verilmişdi. Michael Jackson 2009-cu ildə vəfat edib.\nSözügedən hər iki şəxs sonradan məhkəməyə müraciət edib. Onların şikayəti təmin olunmadığından sonradan apelyasiyaya müraciət ediblər.


Müdir avtomobili çirklənməsin deyə işçisini baqajda apardı - QALMAQALLI GÖRÜNTÜLƏR (VİDEO) - Medianews\nNəşr edilib: 2022/01/14 12:05 Rubrika: Hadisə Baxış sayı: 1575 Müəllif: Turan\nAntalyanın Qazipaşa ilçəsində tikinti şirkətinin sahibi olduğu iddia edilən müdir inşaat materialları satılan mağazasına apardığı işçini baqajda aparıb.\nMedianews.az Türkiyə mediasına istinadən xəbər verir ki, vəziyyəti görənlər hadisəyə böyük reaksiya veriblər.\nVicdanı sızladan hadisə ötən günlərdə Antaliyada baş verib. Tikinti sahəsində çalışan bir şirkətin sahibi işçiyə iş zamanı geyinmək üçün ayaqqabı alıb, lakin ölçüsü kiçik olub. Sonra işçini ayaqqabını dəyişmək üçün mağazaya aparmaq istəyib.\nTikinti bazarının qarşısına gələndə ön və ya arxa oturacaq əvəzinə açılan baqajdan enən işçini görənlər gözlərinə inanmayıb. Baqajdan enərək mağazaya daxil olan və ayaqqabısını dəyişən işçi yenidən baqaja girib və vətəndaşın köməkliyi ilə bağlanıb.\nGörənlərin böyük reaksiyasına səbəb olan hadisə mobil telefonlara və təhlükəsizlik kameralarına əks olunub. Nəqliyyat vasitəsinin sahibi işçini baqaja girməyə məcbur etmədiyini, əynindəki paltarların çirkli olduğu üçün içəri girmək istədiyini iddia edib.\nSözügedən hadisənin görüntülərini təqdim edirik:


Nur-az.com - Bu gün İmam Məhəmməd Təqinin (ə) şəhadət günüdür\nİmam Cavad əleyhissəlamın atası vəfat edərkən təxminən səkkiz yaşı olmuş...\nDoqquzuncu İmamın adı Məhəmməd, künyəsi Əbu Cəfər, ləqəbi Təqi və Cavad olmuş, hicrətin yüz doxsan beşinci ilində Mədinə şəhərində anadan olmuşdur. (Üsuli-kafi, c.1, səh.492.) Peyğəmbərin həyat yoldaşı olmuş Mariya Qibtiyyənin nəslindən hesab olunan (Üsuli-kafi, c.1, səh.315, 492.) Səbikə xanım əxlaqi dəyərlər baxımından yüksək mərtəbədə durur və öz dövrünün qadınlarının ən üstünü hesab olunurdu. (İsbatül-vəsiyyət, səh.209.) Belə ki, İmam Riza (əleyhissəlam) o xanımı pak, nəcabətli və fəzilətli bir qadın kimi yad edirdi. (Biharül-ənvar, c.50, səh.15.)\nİmam Cavadın (ə) müsibəti\nMötəsim və Cəfər xilafət bəni Abbasdan ələvilərə keçməsin deyə Ümmül-Fəzlə dedilər: Sən xəlifə övladısan. Hamı gərək sənə hörmət etsin. Amma Məhəmməd ibn Əli (ə) isə oğlu Hadinin (ə) anasını (Səmanə) (Məlum olduğu kimi, İmamın Ümmül-Fəzldən heç bir uşağı olmamışdır.) səndən üstün bilir. Bundan sonra Ümmül-fəzl ərini zəhərləmək qərarına gəlir.\nMötəsim və Cəfər bir qədər üzümü zəhərləyib ona göndərdilər. Ümmül-Fəzl də üzümü ərinə verdi. İmam onu yedi. Çox keçmədi ki, zəhər onun ciyərlərində öz təsirini göstərdi və yavaş-yavaş ağrısı şiddətləndi. Bu vaxt Ümmül-Fəzl peşman oldu və ağladı. İmam ona buyurdu: Niyə ağlayırsan? Məni öldürəndən sonra ağlamağının faydası yoxdur. Bu xəyanətinə görə elə bir dərdə mübtəla olacaqsan ki, əlacı olmayacaq. İmamın (ə) bu qarğışına görə, Ümmül-Fəzlin gizli üzvündə elə bir xəstəlik tapıldı ki, bütün malını onun müalicəsi üçün sərf etsə də, faydası olmadı. Nəhayət o, çox acınacaqlı bir vəziyyətdə dünyasını dəyişdi və Cəfər isə sərxoş halda quyuya düşüb öldü. (“Süqnameyi-Ali-Mühəmməd”, səh. 132.)


Hamamda bunları qətiyyən etməyin » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Hamam evimizdə gigiyenik təmizlik üçün ən vacib bucaqlardan biridir. Hamamda etdiyimiz hər şeyin düzgün olduğunu düşünürük. Ancaq bəzən səhvlərə də yol verə bilərik. Bəs bu səhvlər nələrdir?\nHamamın döşəməsi bakteriya ilə doludur. Döşəməni tez-tez təmizləyin və mümkün qədər döşəmənin üstündə ayaqyalın gəzməyin. ayka


Qadınlar.Biz qızları uşaq vaxtında :) » Qadınla.Com - Qadınlar Birİncidir!\n56 Bugunume wukr! Offline\n53 "Varliqim bezilerine darliq edir, bu da mene lezzet edir" Offline\n48 Basimin belasi,ureyimin parasi 'canim UGURUM'. Offline\n46 Ey insan, həddini bil. Unutma ki, bir hədd yoxdursa heç bir hədd yoxdur. Offline\n45 Saxta insanlara konlunu versen,orjinal acilar yasayarsan... Offline\n40 Böyük Rebbim sen özün kömek ol hamıya.... Offline


Dünya | Mir.az\nMüsəlman olmuş məşhur insanlar - FOTO\n 3 ay öncə\nAlov topuna dönən dükanda, tək yanmayan Quran-ı Kərim oldu! VİDEO\nRusiyadan Super Vertolyot! Saatda 500 Kilometr Sürətə Çata Bilir\n 4 ay öncə\nHindistanda Gənc Qızı Qaçırıb Diri-Diri Basdırdılar\n4 nazir vəzifəsindən azad edildi\nAzərbaycanda oldu zənn etməyin :) . Hamımız bilirik ki, Azərbaycanda belə şeylər olmur. Bura Avropa zad deyil...\nSaakaşvilinin avtomobilini kriminal avtoritetin adamları qaçırdı\nUkraynanın Odessa vilayətinin qubernatoru Mixail Saakaşvilinin "Toyota Land Cruiser" avtomobili paytaxt Kiyev şəhərində naməlum şəxslər tərəfindən qaçırılıb.\nİŞİD 7 Üzvünü Qaynar Suda Bişirdi Dəhşətli Fotolar\nDünyaya qorxu saçan İŞİD terror təşkilatı qeyri adi edam növləri ilədə seçilir. Daha əvvəl binadan atma, yandırma və başını kəsərək edam etmələri görmüşdük. Bu dəfə çox daha dəhşətli bir edam növü seçən İŞİD öz üzvlərini bişirib\n13 nəfər ölüb, 11 nəfər yaralanıb\nObama qızı üçün mahnı oxudu – VİDEO\nAmerika prezidenti Barak Obama qızının 18 yaşını tamamlaması münasibəti ilə mahnı oxuyub.\nÇində kömür mədənini su basması nəticəsində 12 nəfər mədəndə qaldı.\nİŞİD restorana hücum etdi, müştəriləri girov götürdü\nİŞİD Banqladeşin paytaxtı Dakkadakı diplomatik bölgədə bir restorana hücum təşkil etdi. Təcavüzkarlar restorandakı müştəriləri girov götürdü. Polis əməliyyatı bütün gecə davam etdi.\nİftar süfrəsini qoyulan şərab qalmaqal yaratdı\nİslamın nə olduğunu dərk etmədən iftar yeməyi verib öz siyasi nüfuzlarını qaldırmaq istəyirlər. Ancaq bilmirlər ki, islamda şərab haramdır.\nMeksikada hərbi helikopter qəzaya uğrayıb, ölənlər var\nMeksika Hərbi-Hava Qüvvələrinə məxsus “Alfa WSP109” helikopteri Mexiko ştatında qəzaya uğrayıb.\nQan İçərək Bəslənən Bodi Qəbiləsi !\nBodi ya da digər adıyla Me'en qəbiləsi Efiopiyanın cənubunda, bölgənin ən orijinal yeri qəbul edilən Omo vadisi yaxınlığında yarı köçəri olaraq həyatlarını davam etdirməkdədirlər. Onları maraqlı edən isə iyun ayında Ka'el adını verdikləri yeni il mərasim...\nİstanbulda Atatürk hava limanındakı terror aksiyası ilə bağlı Başakşehirdə əməliyyat keçirildi.\nŞOK! Cinsiyyətini dəyişdirən övladına dəfələrlə təcavüz etdi\nÖgey ata cinsiyyətini dəyişdirən oğlana təcavüz etdi\nBunu da Gördük! Çində İtlərə Bikini Corab Geyindirmə Modası Sosial Mediaya Yayılıb\nBraziliya Senatı müvəqqəti olaraq vəzifəsindən kənarlaşdırılan prezident Dilma Russeffin impiçmenti məsələsinə avqustun 20-də baxacaq.\nVətənimizi əsla bölə bilməyəcəklər. Öz-özünə belə xəyal aləmində dolaşanlar, gəzənlər var. Boşuna gəzirsiniz! Əgər bu terror təşkilatları hesab edirlər ki, bizi mövqeyimizdən döndərəcəklər, çox yanılırlar".


Azərbaycan millisi FİFA-nın reytinqində altı pillə geriləyib\n2021, 22 Aprel, Cümə axşamı, Bakı vaxtı 07:28\nPolşaya məğlubiyyət və Qazaxstanla heç-heçə millinin siyahıda geriləməsinə səbəb oldu\nİyunun 13-də FİFA futbol üzrə milli komandaların növbəti aylıq reytinq siyahısını dərc edib. Azərbaycan millisi ötən ayla müqayisədə altı pillə geriləyərək 109-cu mövqedə qararlaşıb. Yığmanın Avropa Çempionatı 2008-in final mərhələsinə çıxmaq uğrunda mübarizə apardığı qrupdakı rəqiblərindən ən böyük irəliləyiş Ermənistan millisinə məxsusdur – 80-ci yer. Müqayisə üçün deyək ki, bu yığma ötən ay 118-ci yerdə idi. Portuqaliya isə reytinq-cədvəldə bir pillə irəliləyib - altıncı yer. Polşa millisi 18-ci, Serbiya 22-ci, Finlandiya 42-ci, Belçika 71-ci Qazaxstan isə 119-cu yerdədir.\nSiyahıya İtaliya millisi rəhbərlik edir. Fransa yığması ikinci, beşqat dünya çempionları Braziliya isə üçüncüdür. Keçmiş post-sovet respublikaları içərisində ən yaxşı nəticə iki pillə geriləməsinə baxmayaraq yenə də Ukrayna millisinə məxsusdur - 13-cü yer. Rusiya komandası isə 24-cü mövqedə qərarlaşıb.\nTürkiyə millisi 21-ci pillədədir.


Sahibkar “El Cargo Azerbaijan”dan şikayətçidir: "Çində 10 kilo olan mal Bakıya çatanadək necə 33 kilo olub?"\n22 İyun 2017 - 10:35\nSahibkar “El Cargo Azerbaijan”dan şikayətçidir:"Çində 10 kilo olan mal Bakıya çatanadək necə 33 kilo olub?"\n"Mən kiçik biznes fəaliyyətiylə məşğul oluram. Lazım olan malları çox vaxt onlayn axtarıb tapıram. Bu yaxınlarda mənə çap maşını üçün bir avadanlıq lazım oldu. Kompüter vasitəsi ilə onu istehsal edən firmanın tapdım. Bu, Çinin Hanco şəhərində olan bir firma idi. Firmanın nümayəndəsi ilə danışdıq, razılığa gəldik. Həmin adam ümumi çəkisi 10 kq olan bu malı göndərməyə hazır olduğunu bildirdi".\nStrateq.az xəbər verir ki, bu sözləri Sherg.az-a hadisənin qurbanına çevrilən "Sağlamlıq" jurnalının baş redaktoru Qüdrət Şahməmmədoğlu söyləyib.\nOnun sözlərinə görə, əldə etmək istədiyi məhsulu tapdıqdan sonra onu Çindən Bakıya gətirmək üçün yollar axtarıb və bu işlə məşğul olan "El Cargo Azerbaijan” firmasını tapıb: "Firmada özünü məsul şəxs kimi təqdim edən Fuad Məmmədovla danışdım və onlar malı qısa müddətə Bakıya gətirə biləcəklərini söylədi. Bu firma beynəlxalq yükdaşıma ilə məşğul olur və onların Çinin Quanzhou şəhərində nümayəndəlikləri var. Onlar, ora çatdıra bilsəm, böyük məmnuniyyətlə malı Bakıya gətirməyə hazır olduqlarını bildirdilər. Belə olan halda, Çindəki malı mənə satan firmanın nümayəndəsi ilə danışdım və o, malı Hango şəhərindən Quanzhou şəhərinə göndərməyə razılıq verdi. Bakıdakı "El Cargo Azerbaijan” firmasının meneceri F.Məmmədov bu 10 kq yükün 90 ABŞ dollarına başa gələcəyini bildirdi. Həmin mal təcili lazım olduğu üçün mən onu təyyarə ilə gətirtməyə qərar verdim. F.Məmmədov bildirdi ki, yaxın vaxlarda malı sizə çatdıracağıq."\nSahibkar baş redaktir deyir ki, aradan 10 gün keçsə də, yükdən xəbər çıxmayıb: "Hər dəfə F.Məmmədova zəng edəndə ya telefonu bağlı olurdu, ya da açıb bildirirdi ki, hələ mal gəlməyib. Nəhayət, mayın 8-dən yola çıxan mal 35 gündən sonra – iyunun 14-də gəlib çıxdı. "El Cargo Azerbaijan”nın Binə bazarında yerləşən ofisinə yollandım. Mənə dedirlər ki, 520 manat ödəməlisən. "Axı biz 90 ABŞ dollarına razılaşmışıq” – deyə etirazımı bildirdim . "Danışdığımız məbləğ təxminən 150 manat edir. Bəs 370 manat əlavə pul haradan çıxdı? – soruşduqda, cavab verdilər ki, malın çəkisi 33 kq-dır. Dəhşətə gəlirəm ki, 10 kq olan avadanlıq axı necə 33 kq ola bilər?"\nQ. Şahməmmədoğlunun sözlərinə görə, məlum oldu ki, bu firma Çindəki anbarında 2 sm-lik qalınlığı 1 metr eni, 1 metr uzunluğu olan "dik” materialı 10 kq malın üstünə bağlamaqla onun çəkisini 33 kq-a çatdırıb: "Sual etdim ki, axı çinli bu malı sizin firmanın Çindəki anbarına göndərmək üçün cəmi 10 kq malın pulunu ödəyib, necə olur, mal sizin anbara gələnə qədər 10 kq olur, sizin anbardan Bakıya 33 kq-lıq yük kimi gəlir? Bunu necə başa düşmək olar? Kimsə buna aydınlıq gətirə bilərmi?"\nQ.Şahməmmədoğlu deyib ki, F. Məmmədova nə qədər etirazını bildirsə də, xeyri olmayıb: "Şikayət edəcəyimi deyəndə isə, "Hara istəyirsən, get şikayət elə" cavabını aldım. İndi mən başa düşə bilmirəm, bu firma üçün heç bir qayda-qanun yoxdur? Bunun adı açıq-aşkar vətəndaşın cibinə girmək və soyğunçuluqdur. Yəqin ki, aidiyyəti qurumlar bu məsələ ilə ciddi maraqlanacaq. O da yəqin olacaq ki, bu firmanın arxasında kim dayanır, vətəndaşları günün-günorta vaxtı cibinə girərək, onları biznes fəaliyyətindən uzaqlaşdırmaq istəyən kimlərdir".\nŞikayətçi sonda ölkə prezidenti İlham Əliyevin sahibkarlara dəstəyi ilə bağlı fikirlərini də xatırladıb: "Hörmətli prezidentimiz cənab İlham Əliyev öz çıxışında dəfələrlə qeyd edib ki, sahibkarların fəaliyyətinə heç kəs mane ola bilməz. Əksinə onların fəaliyyətinə geniş şərait yaradılmalıdır. Ancaq "El Cargo Azerbaijan” firması və onun rəhbərliyinə, görünür, prezidentin bu çağırışları hələ gəlib çatmayıb. Axı maraqlıdır: 10 kq mal necə şişib 33 kq olub? Bunun yalnız bir adı var: Özbaşınalıq!"


Avropanın ən şimal nöqtəsinin yaxınlığında mis mədəni tikiləcək\nNorveçdə, Avropanın ən şimal nöqtəsinin yaxınlığında mis mədəni tikilməsi məsələsi ilə əlaqədar, yerli saam xalqı və balıqçılarla hökumət arasında illər boyu davam edən qarşıdurmaya baxmayaraq, həmin mədənin tikilməsi layihəsi bəyənilib.\nXudaferin.eu xəbər verir ki, mis mədənini Kvalsunn kommunasında yerləşən Repparfyord kəndində tikmək planlaşdırılır. Taxtadan tikilmiş evlərdən ibarət bu kəndin əhalisinin sayı təqribən 1000 nəfərdir.\nKrallığın ticarət və sənaye naziri Torbyern Roye İsaksenin bununla əlaqədar verdiyi bəyanata görə, “hasilat layihəsi şimalda sənaye bazasını möhkəmlədəcək”.\nNorveçdə ən iri mis yataqlarından birinin yerləşdiyi bu ərazidə təqribən 72 milyon ton mis filizi ehtiyatı var.\nGözlənildiyinə görə, tikintinin operatoru olan şirkət layihəyə 115,8 milyon dollardan sərmayə qoyaraq yerli bələdiyyənin xəzinəsini zənginləşdirəcək. Bundan əlavə, həmin layihə sayəsində təqribən 450 yeni iş yeri yaradılacaq, yerli sakinlərin həyat tərzinə müdaxilə isə minimum səviyyədə olacaq.\nBununla belə, yerli fəallar və maralsaxlayanlar narahatdırlar. Onların fikrincə, burada aparılacaq torpaq işləri maralların yay otlaq sahələrinə ziyan vuracaq, treska balıqlarının kürütökmə yerləri məhv olacaq.\nZəngin mis yataqlarına malik olan bu rayon həm də maralların yay otlaq yeri kimi məşhurdur. Lakin layihənin operatoru Nussir ASA şirkətinin sözlərinə görə, baharda şimal marallarının miqrasiyası dövründə faydalı qazıntı hasilatına fasilə veriləcək.\nDünya Maralçılar Assosiasiyasının baş katibi Anders Oskal isə bu fikirdədir ki, mis mədəni maralçılığa mənfi təsir göstərəcək. O deyib: “Şaxtanın infrastrukturu marallar, xüsusən dişi marallar və onların miqrasiya marşrutları üçün təhlükəlidir, çünki onlar adət etdikləri otlaqlara yaxınlaşa bilməyəcəklər”.\nNussir ASA şirkətinin baş direktoru bildirir ki, ətraf mühitin qeydinə qalmaq məsələsi onun şirkətini də narahat edir. “Qlobal istiləşmə üzündən dünyada elektrikləşdirmə zərurəti getdikcə kəskinləşir, bunun üçün mis lazımdır. Bu, faktdır”, - deyən baş direktor qeyd edib ki, misin ətraf mühitə təsiri qazıntı şəklində yanacaqla müqayisədə əhəmiyyətsizdir.\nQeyd edək ki, Arktikada istiləşmə alimlər arasında narahatlıq doğurur. 4 milyona yaxın insan yaşayan Arktikada orta temperatur sənayeləşmə dövrü ilə müqayisədə 2 dərəcədən çox yüksəlib. Hökumətlərarası Arktika Şurasının tədqiqatına görə, burada istiləşmə dünya üzrə orta göstəricidən 2 dəfə sürətlə baş verir.\nTənqidçilər deyirlər ki, Norveç hökumətinin burada mis hasilatına icazə verilməsi barədə qərarı regionda faydalı qazıntı hasilatını stimullaşdıracaq.


Daha bir ailəyə övlad sevinci bəxş\nDaha bir ailəyə övlad sevinci bəxş edilib\n11:50 14 Dekabr 2017 Oxunub : 1357\nSon illər Azərbaycan dövlətinin diqqət və qayğısı nəticəsində ölkədə ana və uşaq sağlamlığının qorunması sahəsində bir sıra uğurlar əldə olunub, ana və uşaq ölümü göstəricilərinin azalıb.\n2015-ci ilin yanvarın 1-dən diridoğulmanın beynəlxalq meyarlarına keçidlə əlaqədar bu meyarlar əsasında isə artıq hamiləliyin 22-ci həftəsindən tez olmayaraq doğulan körpənin bədən çəkisi 500 qramdan çoxdursa və onda hər hansı həyat əlamətləri - ürək döyüntüsü, nəfəsalma, yaxud əzələlərin hərəkəti müşahidə edilirsə, o, diridoğulmuş uşaq sayılır. Belə ki, Azərbaycanda tətbiq edilən əvvəlki meyarlara görə, hamiləliyin 28-ci həftəsindən tez doğulan körpələr “diridoğulmuş uşaq” adlandırılmırdı. Onlara “gecikmiş düşük” deyilirdi. Hamiləliyin 28-ci həftəsində doğulan, çəkisi 1 kiloqramdan çox olan və həyat əlamətləri görünən körpələr “diridoğulmuş uşaq” hesab edilirdi.\nAna və uşaq sağlamlığı sahəsində görülən tədbirlərin bariz nümunəsi kimi, bu günlərdə Respublika Müalicəvi Diaqnostika Mərkəzinin (RMDM) peşəkar həkimləri daha bir ailəyə övlad sevinci bəxş ediblər. Yaxın qohum nikahında olan qadın illərdir müalicə alsa da, effekti olmayıb, 3 düşük baş verib. Bu barədə RMDM-in ginekoloq-endokrinoloqu Pərvin Nəlbiyeva məlumat verib:\n“Adəti düşük 3 və daha artıq düşük baş verdiyi halda hesab olunur. Adətən, 22 həftəyə qədər ola bilir. Əsas faktorlar genetik, anatomik, endokrin, immunoloji və s.-dir. Bu pasiyentimiz səkkiz il ailəli olan, son iki ildə sonsuzluq və depressiyadan şikayətlənən 28 yaşlı qadın idi. Bizə müraciət etdiyi zaman tərəfimizdən lazımi müayinələr aparıb, düzgün müalicə taktikasını seçib müsbət nəticəyə nail olduq: daha bir ailəyə övlad sevinci yaşatdıq!”\nNeanatoloq-pediatr Arzu Həsənova bildirib ki, bir neçə risk faktoru olan anadan dünyaya gələn körpə azçəkili (950 qram) olmasına baxmayaraq, Mərkəzin neonatoloji komandasının birgə əməyi sayəsində onun həyatda qalması təmin olunub, zəruri müayinələr (“Topuq testi”, ROP adlandırılan vaxtından əvvəl doğulmuşların retinopatiyasının müayinəsi, eşitmənin skrininq müayinəsi) aparılıb, çəkisi normal səviyyəyə çatdırılıb və ana-körpə tam sağlam və gümrah şəkildə evə yola salınıb.


Ana səhifə » Xəbər lenti\t» Tahir Kərimli: Ermənistan öz işğalçılıq siyasətindən əl çəkməli, bölgədə sülhün, təhlükəsizliyin təmin olunmasına maneə yaratmamalıdır\nTahir Kərimli: Ermənistan öz işğalçılıq siyasətindən əl çəkməli, bölgədə sülhün, təhlükəsizliyin təmin olunmasına maneə yaratmamalıdır\n“2020-ci il bütün dünyada iqtisadi geriləmə, siyasi ziddiyyətlərlə müşayət olunsa da, Azərbaycan üçün tarixi bir il oldu. Ötən il torpaqlarımızın işğaldan azad olunması, Vətən müharibəsində əldə edilən tarixi zəfər mənəvi mənada və ərazi bütövlüyümüzün təmini baxımından nə qədər böyük əhəmiyyətə malik idisə, regiondakı və beynəlxalq aləmdəki mövqelərimizin möhkəmləndirilməsində daha yüksək əhəmiyyətə malik oldu. Artıq hər kəs Azərbaycanın gücünü gördü. 2020-ci ilin yekunlarına həsr olunmuş videoformat müşavirədə çıxış edən Prezident İlham Əliyev də bildirdi ki, bu gün müstəqil Azərbaycan dövləti özünün ən şanlı dövrünü yaşayır. Çünki Azərbaycan tarixdə heç vaxt bu qədər güclü olmamışdır. Dövlət başçısı qeyd etdi ki, bu gün bu, həm siyasi gücdür, iqtisadi gücdür, xalq-iqtidar birliyidir, hərbi gücdür və bizim regionda oynadığımız müsbət roldur”. Bunu Vəhdət Partiyasının sədri, millət vəkili Tahir Kərimli deyib.\nOnun sözlərinə görə, Vətən müharibəsindəki qələbədən sonra Azərbaycan artıq regional güc mərkəzi statusunda çıxış etməkdədir. Bölgədə həyata keçiriləcək hər hansı qlobal layihə mütləq şəkildə Azərbaycanla razılaşdırılacaq və bu layihələr birmənalı şəkildə bizim milli maraqlarımıza cavab verməlidir. “Ölkə Prezidentinin də qeyd etdiyi kimi, biz bütün dünyaya öz gücümüzü göstərdik. Artıq Ermənistan işğalçılıq siyasətindən əl çəkməli, bölgədə sülhün, təhlükəsizliyin təmin olunmasına maneə yaratmamalıdır”.\nPartiya sədri əlavə edib ki, Azərbaycan hər zaman öz humanistliyini göstərib: “Müharibə dövründə də Azərbaycan yalnız hərbi hədəflərə qarşı əməliyyatlar apardı və dinc əhaliyə qarşı hər hansı bir hücum təşkil edilmədi. Bu, bizim xalqın böyüklüyünün, cənab Prezidentin humanist siyasətinin bariz isbatıdır”.


Avropa Məhkəməsi Azərbaycanla bağlı yeni şikayətə baxacaq » Toplum.tv Azərbaycanda özəl xəbərlər, araşdırmalar, təhlillər və müsahibələrin tək ünvanı\n15:27, 03 Dekabr 2018 (Bazar ertəsi) 621\nAvropa Məhkəməsi 2012-ci ildə Bakıda keçiriləcək "Eurovision" mahnı müsabiqəsindən əvvəl həbs edilən və 10 il azadlıqdan məhrumetmə cəzasına məhkum edilmiş Nəriman Abbasoğlunun şikayətini araşdırmağa başlayıb.\nBu barədə vəkil Fariz Namazlı şəxsi Facebook profilində məlumat yayıb.\nHazırda Qobustan Həbsxanasında cəza çəkən N. Abbasoğlu Vüqar Padarovun MTN əməliyyatçıları tərəfindən əməliyyat zamanı öldürülməsindən sonra həbs edilmiş 29 nəfərdən biridir.\nO, prezidentə sui-qəsdə cəhdə hazırlıqda, Milli Təhlükəsizlik Nazirliyinin polkovnikini öldürməkdə və digər ağır cinayətlərdə ittiham olunan 29 nəfərlik dəstənin üzvü kimi məhkəmə qarşısına çıxarılsa da, faktiki, onun digər 28 nəfərə aidiyyətinin olmadığı məhkəmədə də təsdiqlənib.\nLakin cinayət işinin MTN-də istintaq olunmasını nəzərə alan hakimlər N.Abbasoğlunu 10 il müddətinə azadlıqdan məhrum ediblər.\nN.Abbasoğlunun həbsində müstəsna rolu olan, artıq buraxılmış MTN-in Antiterror Mərkəzinin rəisi Elçin Quliyev də vəzifə səlahiyyətlərini aşma və digər ittihamlarla həbsdədir.\nMəhkəmə Konvensiyanın 6.1-ci maddəsi üzrə prosesin ədalətli keçirilib-keçirilməməsi, onun evində aparılan axtarışın yerli qanunvericiliyə uyğun olub-olmaması barədə suallar göndərib, o həmçinin axtarışın video görüntülərini də istəyib.\n10:33 Bakının 4 qəsəbəsində iki gün su olmayacaq\n10:24 "Fuad Abbasov mayın 28-də Azərbaycana deportasiya ediləcək".


Salyanda yol terrorunun 7 yaşlı qurbanı: Ayxanın qatili harada gizlənir… | SUMQAYITXEBER.COM\nSUMQAYITXEBER.COM > HADİSƏ > Salyanda yol terrorunun 7 yaşlı qurbanı: Ayxanın qatili harada gizlənir…\nSalyanda yol terrorunun 7 yaşlı qurbanı: Ayxanın qatili harada gizlənir…\nMüəllif: sumqayitxeber.com • Tarix: 20 Oktyabr 2017 • Baxış sayı: 316 dəfə • Şərh yoxdur\nXəbər verdiyimiz kimi ötən gün Salyanda dövlət nömrə nişanı məlum olmayan VAZ 2107 markalı avtomobil yüksək sürətlə hərəkətdə olarkən 7 yaşlı uşağı vurub. Virtualaz.org xəbər verir ki, Ayxan adlı azyaşlı aldığı xəsarətdən xəstəxanaya aparılarkən yolda ölüb, onun qatili isə avtomobillə sürətlə hadisə yerindən uzaqlaşıb. Bu hadisə Azərbaycan yollarında qeyri-peşəkar, yaxud azğın sürücülər üzündən hər gün ölümlə nəticələnən qətliam kimi qəzaların baş verdiyi bir vaxtda heç kimin diqqətini xüsusi cəlb etməyə bilərdi. Amma nə vaxta qədər? Günahsız insanlar, azyaşlılar nə vaxta qədər bu yol terrorunun qurbanı olacaqlar?\nSalyanda baş vermiş bu faciənin dramatik, tükürpədici tərəfi həm də bundadır ki, avtomobillə vurulan azyaşlının anası Aytəkin Təxirəsalınmaz Tibbi Yardımın Salyan Regional Mərkəzinin tibb bacısıdır. O, həmin gün iki azyaşlı uşağını evdə nənəsinin yanında qoyub növbəyə gedibmiş. Və uşaqlar Bakıdan qonaq getmiş qohumları ilə yaxınlıqdakı ərzaq mağazsına gediblər, bu vaxt sürətlə hərəkət edən avtomobil uşaqlardan birini vurub. Sürücü qaçıb, yaxınlıqdakılar uşağı təcili yardıma çatdırıblar və artıq keçinmiş Ayxanın cansız bədənini baş verənlərdən xəbərsiz olan anası qarşılayıb…\nBu gün Ayxanın yas məclisində iştirak etmək üçün Salyanın “Plastik” massivində, həyətlərində qurulmuş yas çadırına baş çəkdik..Görüşdüyümüz hər kəs şokda idi, axı Ayxan dünən bu saatlarda həyətlərində velioseped sürürdü…Bu gün isə o yoxdur, VAZ 2107-nin sükanı arxasında olan, kimliyi hələlik bilinməyən həmin qatilin ucbatından torpağın altındadır. Məhz qatil, çünki hadisənin baş verməsinə dair təfərrüatlar da sübut edir ki, bu, ehtiyatsızlıqdan baş vermiş adi qəza, ölüm deyil. Həmin küçədə çoxsaylı mağazaların olduğu, piyadaların sağa-sola keçdiyi ərazidə avtomobilin yüksək sürətlə idarə edilməsi məhz bilərəkdən ölümə səbəb olma kimi qiymətləndirilməlidir.\nAyxanın atası Sabir Əhmədovun 31 yaşı var, işsizdir. Deyir hadisə baş verən gün həyat yoldaşım tibb bacısı işlədiyi Təxirəsalınmaz Tibbi Yardım Stansiyasının Salyan Regional Mərkəzində iş növbəsində olduğundan Ayxan və 4-cü sinif şagirdi olan qardaşı İlkin qonşuluqda yaşayan nənəsinin yanında idilər.\n“Bir-iki saatdan sonra həyat yoldaşım işdən çıxaraq uşaqları götürüb evə dönməli idi…Amma hadisədən bir qədər əvvəl bacımın nişanlısı Cavid Abdullayev bizə gəlib. O, uşaqlarla görüşüb, onlarla birlikdə yaxınlıqdakı mağazaya gedib ki, nəsə alsınlar. Və…”-qəhərdən boğulan ata sözlərinə davam edə blmir.\nUşağın vurulmasının şahidi olan 20 yaşlı Cavid isə deyir ki, gələn ayın 23-də nişanlısı ilə toyu olacaqdı. Və Cavidlə yaxınları cehizləri aparmaq üçün Salyana gəliblərmiş..Bu zaman Cavid qərara alır ki, yaxınlıqda yerləşən “Ay İşığı” mağazasından evə bir-iki ərzaq alsın. Amma Ayxan və İlkin təkid edirlər ki, onları da özü ilə mağazaya aparsın.\n“Uşaqları həm də gəzdirmək fikri ilə əllərindən tutaraq mağazaya apardım. Elə mağazanın qarşısındakı yolu keçirdik ki, birdən ağ rəngli VAZ-2107-nin yüksək sürətlə bizə tərəf şığıdığını gördüm.Tez sağ əlimlə tutduğum İlkini yolun kənarına atdım, Ayxanı isə xilas etməyə macal tapmadım.Maşın Ayxanı vuraraq 5-6 metr kənara tulladı , mənim də ayağımı əzdi”-həmsöhbətimiz danışır.\nOnu da qeyd edək ki, Ayxan Salyan şəhər 1 saylı orta məktəbin 1-ci sinifinin rus bölməsində təhsil alırmış, dərslərini də yaxşı oxuyurmuş.Amma onun arzu ları yarışmçıq qırıldı. O bu gün cinayətə səbəb olmuş sürücü məsuliyyətsizliyi ucbatından “Stansiya” qəbristanlığında torpağa tapşırıldı. Hüquq-mühafizə orqanları 7 yaşlı məktəblini vurub öldürərək hadisə yerindən qaşmış sürücünün axtarışlarını davam etdirilər.


"Daxilimdə heç vaxt öz yaşımla barışmamışam" - kamilinfo.net\n25.10.2021 - Müsahibə\nXalq yazıçısı Elçinin BakuPost.az-a müsahibəsi\n“O vaxtlar məndən anonim məktublar yazırdılar”\n– Mənim ömrümün çox hissəsi Sovet İttifaqında keçib və mən bu mövzuya ancaq üzdən baxmaq yox, bir az dərinə getmək istəyirəm: Bu necə ölkə idi? Lenin, Stalin, Trotski, Zinovyev, Dzerjinski, Kamenev, Buxarin, Molotov, Yaqoda, Yejov, Malenkov, Beriya, Jukov, Xuruşşov, Brejnev, Qorbaçov və başqaları – Sovet İttifaqını quran, onu nəhəng bir imperiyaya çevirən, sonra da şərəfsiz bir süquta aparan bu adamlar kim idi? Onlarla tanış olduqca qəhrəmanlıq və satqınlıq da görürsən, inqilabi fanatizm və karyerizmdə, mədəniyyət və mədəniyyətə qənim kəsilmək də, əqidə və riya, əqidə uğrunda yox, hakimiyyət uğrunda ölüm-dirim mübarizəsini də, bir sözlə, xislətin hansı təzadlarına desən, rast gəlirsən. Sovet İttifaqı bir tərəfdən qururdu, yaradırdı, o biri tərəfdən, güllələyirdi, insanın azadlığını əlindən alırdı, qapalı bir cəmiyyətin sərhədlərini cidd-cəhdlə qoruyurdu. Bir sözlə, Sovet İttifaqı paradokslar imperiyası idi. Düzdür, rus dili hakim dilə çevrilmişdi, “böyük qardaş” siyasəti aparılırdı, ancaq Sovet İttifaqı rus imperiyası olmaqdan daha artıq dərəcədə, Sistem imperiyası idi, xalqlar rusun müstəmləkəsi yox, rusların özləriylə də bərabər, sistemin müstəmləkəsi idi. Stalinə gəldikdə isə, o, dərin dərrakəli və bacarıqlı nəhəng bir tarixi sima idi. İndi dahi sözünü yeri düşdü-düşmədi işlədirlər, Stalin isə həqiqətən dahi idi, ancaq qəddar, rəhmsiz, hətta cəllad dahi idi. Stalin, ətrafı və dövrü haqqında Əsəd bəyin (Qurban Səid), əsl soyadı Bronşteyn olan Lev Trotskinin “Stalin”lərindən üzü bu tərəfə, bəlkə də yüzdən çox kitab oxumuşam. Mən bu fikirdəyəm ki, Stalin bəşəri tarixin ən qüdrətli, ağıllı, bacarıqlı və qorxunc diktatoru olub. Onun Şou, Romen Rolan, Uells kimi Qərb intellektuallarıyla söhbətlərinin stenoqramını oxuyanda, adam mat qalır ki, universitet görməyən, əməlli-başlı orta təhsili də olmayan, həyatın dibindən çıxan bu adam nə qədər savadlı və məlumatlıdır.\n– Sovet dövrü sadə vətəndaşların bir çoxu üçün ideal rejim hesab olunurdu. Çünki onlar ziyalı təbəqə kimi o rejimin arxa planındakı çirkinlikləri görmürdü. O dövrün pis tərəflərini bilirik. Bəs sizə görə Sovet hakimiyyətinin yaxşı tərəfi nə idi?\n– Aldığı aydındır və faciəlidir: güllələmə, Sibir, azdırılmış istedadlar. Ancaq verdiyi də mühümdür: yeni janrların yaranması və formalaşması, Azərbaycan ədəbi-bədii dilinin sürətlə inkişaf etməsi, bədii və ictimai fikirdə milli mənliyin güclənməsi. Bütün bunlar həmin dövrün böyük, taleyüklü hadisələridir. Hətta XX əsrin əvvəllərində belə “Leyli və Məcnun” kimi sırf milli bir operanın türk dilində yox, Azərbaycan dilində yox, “müsəlman dilində” olduğu deyilirdi. Yaxud siz XX əsrin elə 40-50-ci illərdəki ədəbi dilimiz “Füyuzat”ı demirəm, hətta “Molla Nəsrəddin”in belə dili ilə müqayisə edin, nə qədər inkişaf var.\n“Məmur” deyəndə mənim gözümün qabağına Qoqolun, Çexovun məmurları gəlir”\n– Sizinlə bağlı tez-tez səslənən bir fikir var: Elçin Azərbaycanda teatrları monopoliyaya götürüb. Niyə sizin haqqınızda bu düşüncə formalaşıb?\n– Teatr satılıb-alınan bir şey deyil ki, monopoliya yaransın. Teatra yad və teatrdan bixəbər olanda, bəlkə bir az kobud deyirəm, teatra kartof-pomidor meyarları ilə yanaşanda bu cür dedi-qodu yaranır. Mən bir-iki dəfə bu barədə demişəm, daha uzatmaq istəmirəm. O başqa məsələ ki, ümumilikdə götürəndə, bir janr kimi bizim dramaturgiyada durğunluq var. Əli Əmirov, Firuz Mustafa, Elçin Hüseynbəyli… daha kim? Olsun ki, daha iki-üç ad da çəkmək olar, bəsdir? Əlbəttə, yox. Ancaq elə bilirəm ki, bu, müvəqqəti bir durğunluqdur. Mən “YUĞ”da Mehriban Ələkbərzadənin çox maraqlı quruluşunda İlqar Fəhminin Nəsimi haqqında yazdığı pyesin tamaşasına baxdım. İstedadlı, maraqlı əsərdir, istedadla da tamaşaya qoyulub, xoşuma gəldi. Bir qeydim də var idi, İlqarın özünə dedim. Bir müddət əvvəl Mirmehdinin hekayələrini oxumuşdum. İstedadlı qələmi var. Bu cavan yazıçıda aşkar dramaturji potensial hiss etdim. Ancaq bu, əlbəttə, mənim hissiyatımdan asılı bir şey deyil. Gərək onun özündə dramaturgiyaya təbii bir istək, daxili bir ehtiyac yaransın. Bunsuz “zorən təbiblik” olar. Cavan bir qız var, Ülviyyə Heydərova. Əlyazmasında pyesini vermişdi, oxudum. İstedadlı qızdır. Və yəqin, belə gənclər az deyil. Hər halda, ümid edirəm ki, belədir. Mən bir dəfə demişdim, ədəbiyyat okean kimidir, çəkilməsi və qabarması var. Ədəbiyyatda da belədir, durğun və coşqun dövrlər bir-birini əvəz edir. Mən inanmıram elə bir teatr olsun ki, gənc, ya yaşlı bir müəllifin istedadlı pyesini geri qaytarsın. Əgər elə bir teatr varsa, ora heç pyes vermək də lazım deyil.\n– Siyasət və ədəbiyyat bir-birinə bənzədiyi üçün təmsilçilik paradoksları ilə həmişə mübarizə aparmaq məcburiyyətindədir. Ədəbiyyatın siyasi sərhədləri varmı?\n– Ədəbiyyatla siyasət həmişə bir yerdə olub. Yalnız bu mənada yox ki, ədəbiyyatın yaratdığı bir çox qəhrəmanlar var ki, Markesin patriarxı kimi siyasət adamlarıdır. Eyni zamanda, tarix boyu bir çox yazıçılar olub ki, əsərləri bilavasitə öz siyasi düşüncələrinin, istəklərinin, arzularının ifadəsi olub, yəni siyasi mövqelərini ifadə ediblər. Mən hələ Qazi Bürhanəddindən, Osmanlı sultanlarından, Baburdan, Xətaidən tutmuş, bir çox Şərq şahlarını, sultanlarını, vəzir-vəkillərini demirəm. Avropada da klassiklərdən müasir dövrümüzə qədər bir çox yazıçılar var ki, həm də tanınmış siyasi-ictimai xadim olublar. İndi yadıma düşür ki, 60-cı illərdə Andre Malro həvəslə oxuduğum və izlədiyim fransız yazıçılarının sırasındaydı, uzun illərdə De Qoll hökumətində mədəniyyət naziri işləmişdi. Əlbəttə, daha çox yazıçılar var ki, heç bir vəzifədə işləməyiblər, siyasətlə də araları olmayıb.\nƏdəbiyyatda yazıçının yerini onun siyasi mövqeyi, harda işləyib-işləmədiyi, necə adam olduğu, xəsisliyi, ya əliaçıqlığı, alicənablığı, ya xudbinliyi, neçə dəfə evlənib-boşandığı və ilaxır yox, əsərlərinin səviyyəsi müəyyən edir. Klassik nümunələr: kommunist Şoloxov və faşizmə rəğbət bəsləyən Hamsun. İkisi də XX əsr dünya ədəbiyyatının böyük nümayəndələridir.\n– Əlbəttə, istifadə edir. Uzağa getməyək, elə Sovet İttifaqında ideoloji siyasət ədəbiyyatı özünün təbliğat vasitəsinə çevirmək istəyirdi və bir çox hallarda buna nail də olurdu. Sistem siyasəti ilə birlikdə iflasa uğradıqda isə həmin təbliğat məmulatını da özü ilə aparır. Konyunktura həmişə ədəbiyyatla yanaşı addımlayıb. Bizim Sovet dövrü ədəbiyyatımız da bunsuz deyildi. Bəzən də o, ideoloji siyasət istedadı şikəst edib. Bax, bu, faciədir. Sovet İttifaqında, o cümlədən, elə bizim öz ədəbiyyatımızda belə bədii faciələr az olmayıb.\n– Erot, Kupidon, Amur, nə bilim, Eros, kim necə adlandırır adlandırsın, geniş mənada ədəbiyyatın yarandığı dövrdən etibarən onun əsas mövzularından biridir. Elə ancaq Apuleyi xatırlasaq, kifayətdir. Sadəcə, əvvəllər də bunu demişəm, erotika erotika naminə qələmə alınarsa, bayağı və vulqarcasına yazılırsa, bunun ədəbiyyata dəxli yoxdur. Erotika, yazdığın əsərin bədii məntiqindən doğmalıdır. O yerdəki, əsərin bədii məntiqi bunu tələb edir, əlbəttə, yazmalısan. Erotikanı əsərə yamaq kimi yamamaq olmaz. Emil Zolyada naturalist təsvirlər çoxdur, ancaq onlar dediyim həmin bədii məntiqdən doğur. Elə rus ədəbiyyatını götürək, Mixail Şoloxovun təsvir etdiyi erotika bədiiyyatın yaratdığı erotikadır, Eduard Limonovun, ya da Nataliya Medvedevanın təsvir etdiyi erotika isə, mənim fikrimcə, antibədii erotikadır. Erotika həssas mövzudur, onu gərək qatı yağlı boyalarla yox, akvarellə işləyəsən.\n– Bilirəm ki, “məmur” sözündən xoşunuz gəlmir. 25 il Baş nazirin müavini vəzifəsində olmusunuz. Məmur sözünə qarşı antipatiyanızın xüsusi bir səbəbi var?\n– Elədir, xoşum gəlmir. “Məmur” deyəndə mənim gözümün qabağına Qoqolun, ya Çexovun məmurları gəlir. Ancaq bu o demək deyil ki, bütün məmurlar o cür tiplərdən ibarətdir. Şərəflə işləyən və şərəflə də vəzifədən ayrılan məmurlar da az deyil.\n– Hansısa xırda məsələlər yəqin ki, olub. Yəni misal üçün, filankəsə gərək o cür bozarmayaydım, ya filankəsin xahişini gərək yerə salmayaydım, filankəsin, deyəsən, ürəyinə dəydim və s. Bu cür anlar olub, ancaq qlobal mənada yox.\n– Yazıçı üçün vaxt ən mühüm anlayışlardan biri, bəlkə də birincisidir. Hər halda mənim üçün həmişə vaxt çatışmazlığı olub. O biri tərəfdən isə, məndə elə bir təəssürat var ki, vaxtın sürəti əvvəlki dövrlərə nisbətən çox artıb. Səhərin açılması ilə axşamın düşməsi bir olur. Bəlkə mənə belə gəlir? Ola bilər.\n– Deyirlər, insanın yaşı artdıqca darıxma hissi də böyüyür. Ən çox nə üçün, kim üçün darıxırsınız?\n– Məndə heç bir kompleks yoxdur. Yaş yaş üstünə gələndə sağlamlıq nöqteyi-nəzərindən bir az dəyişiklik olur orqanizmdə. Bu da təbii bir şeydir. Mən daxilimdə heç vaxt öz yaşımla barışmamışam və barışmaq fikrim də yoxdur (gülür). O xatirələr ki, məndə var, onların aurası yenə də mənim içimdədir.\n– Əkrəm Əylisli bu yaxınlarda müsahibə verib. Deyib ki, bizi Elçin və Anarla zaman ayırdı. Bir də bir ifadəsi məni çox təsirləndirdi. Deyir ki, uzun illər Anar və Elçinlə çox şeyə gülmüşdük. Amma heyif ki, sonralar heç nəyə birlikdə ağlaya bilmədik.\n– Dünya çapında məşhur olmaq üçün sən gərək dünya ədəbi prosesinə daxil ola biləsən. Dünya ədəbi prosesinə daxil olmaqdan ötrü isə gərək sənin əsərlərin yüksək səviyyədə orijinaldan tərcümə olunsun. Mənim xaricdə 45-50, bəlkə də çox kitabım çıxıb, amma onlardan 3-4-ü orijinaldan tərcümə olunub. Dörd romanımdan yalnız biri, “Baş” romanı bəzi dillərə orijinaldan tərcümə olunub, qalan dillərə isə rus dilindən. Eləcə də “Mahmud və Məryəm”, “Ağ dəvə”, “Ölüm hökmü”, hekayələr, povestlər, pyeslər türkcədən savayı, başqa dillərə orijinaldan yox, rus dilinə tərcümədən tərcümə olunub. Bu, ciddi problemdir. Azərbaycan dili bir çox tarixi səbəblərə görə dünya səviyyəsində özünü hələ göstərməyib. Bizim Mirzə Cəlil, Axundov kimi yazıçılarımızı Avropada mütəxəssislərdən başqa tanıyan yoxdur. Halbuki Axundovun “Dərviş Məstəli Şah” pyesi dünya səviyyəli bir pyesdir. O ki qaldı arzuladığım əsərlər məsələsinə, mən nəyi istəmişəm, onu da yazmışam. Amma ədəbiyyatdır da, yazdıqca yeni istəklər yaranır, bütün istəkləri yazmağı çatdırmırsan. Bu, mümkün deyil. Bu mənada Əkrəmin dediyində hardasa həqiqət də var. Amma eyni zamanda bu fikri təkzib edən səbəblər də çıxır ortaya.\n– Dünyada bir neçə böyük yazıçı Nobel mükafatından imtina edib. Maraqlıdır, sizə bu mükafat verilsə alarsınız, yoxsa imtina edərsiniz?\n– Nobel mükafatı özlüyündə çox gözəl hadisədir. Əgər mənə sabah zəng gəlsə ki, Nobel mükafatı almısınız, niyə istəməyim (gülür). Böyük yazıçılar Nobel mükafatı alıblar, amma bununla bərabər, Nobel mükafatı ədəbiyyatın keyfiyyət göstəricisi deyil. Hələ 10-15 il əvvəl yazmışdım ki, Nobel mükafatı alanlarla almayanların siyahısına baxanda bunu daha yaxşı görmək olar. Mən “Tarixi-Nadiri” yarısına kimi oxumuşam, Muratovu rus publisistikasında, jurnalistikasında sanballı bir yazısını görməmişəm. Amma təəccüb də etmirəm. Putinin əleyhdarısan, ala, bu da sənə Nobel mükafatı. Bax, belə. Builki mükafatçı Abdulrazak haqqında isə heç nə deyə bilmərəm, çünki heç bir yazısını oxumamışam. Ümumiyyətlə, onu tanımıram. Təkcə o yadımda qalıb ki, Nobel xəbərini alanda deyib, elə bildim mənimlə zarafat ediblər.\n– Qətiyyən narahat etmir. Əgər söhbət konkret olaraq məndən gedirsə, mən ədəbiyyatda öz yerimi görürəm və heç nədən də narahat deyiləm. Hansısa bir namərdlik mənə ötəri təsir edə bilər, tez də keçib gedər. Ancaq obıvatel mülahizəsinin, cürbəcür komplekslərin yaratdığı qərəzliyin, dedi-qodunun təsiri mənim üçün sıfırdan artıq deyil. O başqa məsələ ki, indicə dediyim kimi, dünyanın aqressivləşməsi təhtəlşüur olaraq insanları, o cümlədən, gəncliyi də aqressivləşdirə bilər. O aqressiyanın alt qatında istedad varsa, keçib gedəcək, istedad yoxsa, həmin mənəvi aqressiya, kin-küdurət də həmişə onlarla bir yerdə olacaq, mənəvi şikəstliyə çevriləcək. Belələri indi də göz qabağındadır. Mən indi deyirəm, amma həmişə belə olub. Uzağa getməyək, Mirzə Fətəliyə, Sabirə, Mirzə Cəlilə, Üzeyir bəyə, Ərəblinskiyə hələ sağlıqlarında nələr deməyiblər? Mən bunu elə həmin 60-cı illərdən üzü bəri görə-görə gəlmişəm. O vaxtlar məndən anonim məktublar yazırdılar, indi isə o komplekslərin ifadəsi mətbuata adlayır. Bayaq dediyin o monopoliya dedi-qodularının da səbəbi elə bununla bağlıdır.\n– 60-cı illərdən söhbət düşmüşkən, illər əvvəl Rasim Qaraca “60-cılar” ədəbi nəslini ədəbiyyat tarixi baxımından ən cinayətkar nəsil adlandırmışdı. Mənim üçün maraqlıdır, siz də gənclik illərinizdə özünüzdən əvvəlki nəsillə bağlı bu cür kəskin düşüncələrdə olmusunuz?\n– “Cinayətkar nəsil”? O zaman prokurorluğa şikayət etmək lazım idi (gülür). “60-cılar”dan əvvəlki nəsil yazıçılarının Azərbaycan ədəbiyyatının inkişafında, yeni janrların yaranmasında, nəinki yaranmasında, Azərbaycan ədəbiyyatının milli faktoruna çevrilməsində böyük xidmətləri olub. Ötən əsrin yazıçılarına bugünkü dövrün tələbləri ilə baxmaq olmaz. O zaman çox güclü hakim ideologiya var idi. Bu ideologiyaya inananlar, inanmayıb, amma o ideologiyanı tərifləyənlər və inanmayıb heç nə yazmayanlar var idi. Əsas budur ki, “60-cılar” yalan yazmadı. Bu çox mürəkkəb bir məsələdir. O ki qaldı bizim münasibətimizə, mən öz münasibətimi deyirəm. Misal üçün, İsa Hüseynov bizdən əvvəlki nəslin nümayəndəsi idi. Mən həmişə İsa Hüseynovun əsərlərini yüksək qiymətləndirirdim və bu gün də qiymətləndirirəm. O zaman ki, İsa o kiçik povestləri yazırdı Çingiz Aytmatov da “Cəmilə”ni yazırdı. Amma bədiilik baxımından İsanın povestləri, Çingizin əsərindən daha güclü görünürdü. Bu barədə əvvəllər yazmışam, təkrar etmək istəmirəm. Mehdi Hüseynin, Əbülhəsənin, Süleyman Rəhimovun, Mirzə İbrahimovun romanları, başqa əsərləri çox zaman ideoloji cəhətdən bu günlə uyuşmur. Bədii çatışmazlıqlarla rastlaşırıq. Amma bu gün o romanların üstündən xətt çəkmək olmaz. O romanlar Azərbaycan dilini inkişaf etdirib, dediyim kimi, janr yaradıblar. Bir şeyi deyim ki, məndə, güman edirəm ki, digər qələm dostlarımda da bizdən əvvəlki nəslə kin-küdurət olmayıb. Bəyənib, bəyənməmək olub. Biz ədəbiyyatda özümüzü axtardıq, tapdıq və təsdiq etdik.\n– Bəlkə səbəblərdən biri də sizin nəslin nümayəndələrinin uzun illər yüksək vəzifələrdə olmasıdır? Belə deyək də, haqlı olaraq ədəbiyyatın məmurlaşmasını qəbul edə bilmirlər.\n– Günel, bu, düzgün yanaşma deyil. Bizdən əvvəlki nəsillər arasında vəzifə sahibləri daha çox idi. Qıcıqlanırlarsa, bunun səbəbi yəqin odur ki, onlar özlərini təsdiq etməkdə çətinlik çəkir. Elələri var ki, artıq özlərini təsdiq ediblər. Elələri də var, özlərini bədii cəhətdən təsdiq edə bilmədiklərinə görə təqsirkar axtarırlar. Bəziləri istədikləri səviyyədə olmadıqlarını təhtəlşüur olaraq başa düşərək, başqalarını inkar etməklə özlərini sakitləşdirirlər. Ədəbiyyatda inkar yalnız zamana bağlıdır. Zaman ədəbiyyatı ələkdən keçirir. Hansını saxlayırsa saxlayır, hansını atırsa atır. Bizim yazı-pozularımızın zamanın süzgəcindən keçib keçməməsi dediyin həmin qıcıqlananların kin-küdurətindən, “obıvatel” söz-söhbətindən, giley-güzarından asılı bir şey deyil. Biz ədəbiyyatda özümüzü təsdiq edə bildiyimizə görə o dövrün məşhur, nüfuzlu yazıçıları da artıq bizim yazı-pozularımıza qiymət verməyə başladılar. Təsəvvür elə, mən cavan oğlan idim, ilk kitablarım çıxırdı, Akademiyanın vitse-prezidenti Məmməd Arif mənim haqqımda məqalə yazmışdı. Məmməd Cəfər Cəfərov, Mir Cəlal, Həmid Araslı, Mirzə İbrahimov, Abbas Zamanov və başqaları.\n– Sənin deməyindən belə çıxır ki, İlyas Əfəndiyevə görə mənim haqqımda yazırdılar (gülür). Bizim cəmiyyətdə belə bir fikir var ki, sən yazıçı ailəsində böyüdüyünə görə yazıçı olmusan, ona görə də məşhursan.\n– Elə deyil və bu, çox səhv düşüncədir. Heç bir ailə heç bir qələm sahibini yazıçı edə bilməz. Yazıçılıq istedaddır. Mən bunu əvvəllər də demişəm, indi də deyirəm, dünyadakı böyük yazıçıların 99 faizinin atası yazıçı deyil. Sadəcə, Azərbaycanın payına, deyəsən, çox düşüb. Səməd Vurğunun uşaqları şairdir, yazıçıdır. Rəsul Rzanın oğlu yazıçı, İlyas Əfəndiyevin oğlu yazıçı, Əbülhəsənin oğlu yazıçı. Amma bu tək ədəbiyyatla bağlı deyil. Musiqidə də, rəssamlıqda da, teatr, kino sahəsində də var. Amma görünür, ədəbiyyatda daha güclü hiss olunur.\n– Günel, mənim elədiklərimi bir-bir sadalamaqla aram yoxdur. Ancaq onu deyim ki, bu gün tanınan bir çox yazıçıların, tənqidçilərin ilk yazıları, ilk kitabları Bakıda da, Moskvada da mənim təqdimatımla, ön sözümlə, redaktəmlə çap olunub.\n– Yazıçı kimi yox, ancaq bir insan, bir vətəndaş kimi 30 illik erməni işğalı ilə bağlı acizliyimi, bəli, bəzən hiss etmişəm və bu, mənə baha başa gəlib.\n– Baxır kimə qarşı və nə üçün.\n– Sən elə bir adam tanıyırsan özü haqqında desin ki, “mən səmimi deyiləm”? Bəzən də səmimiyyətsiz adamlar özləri haqqında deyir “mən çox səmimiyəm”. Belə çıxmasın ki, mən qeyri-səmimiyəm (gülür). Qeyri-səmimi olmağım üçün münbit zəmin olmayıb, yəni ehtiyac olmayıb. Mənim xasiyyətim belədir ki, kim xoşuma gəlməyibsə, onunla oturub-durmamışam. Heç vaxt qeyri-səmimi olmamışam. Hər-halda bu suala məni tanıyanlar daha dolğun cavab verə bilər.\n– Türkiyədə Nazim Hikmətə dünən də, bu günün özündə də Azərbaycanın məhəbbətini düzgün qiymətləndirmirlər. Vaxtı ilə Türkiyədə sağa meyilli olanlar deyirdi ki, Nazim Hikmət xəyanət edərək Sovet İttifaqına qaçdığına görə, sola meyillilər isə deyirdi Nazim Hikmət kommunist olduğu üçün Azərbaycanda məşhur idi. Əslində isə elə deyildi. Azərbaycan xalqının daxilində Türkiyə həsrəti var idi.\nSovet İttifaqı kapitalist ölkələrini düşmən hesab edirdi. Türkiyə də bu ölkələrin sırasında öndə gedirdi. Nazim Hikmət Azərbaycana gələndə, tribunaya qalxıb orda gözəl türk dilində şeir oxuyanda ki:\nOna qulaq asan Azərbaycan xalqı bunun fərqində deyildi ki, Nazim Hikmət sağçıdı, ya solçudu. Onun fərqində idi ki, yaraşıqlı bir türk insanı çıxıb tribunada doğma türk dilində gözəl bir şeir oxuyur. Buna görə Nazim Hikməti sevirdilər və Nazimin yaradıcılığı da bu sevgiyə layiq idi.\n– Nazim Hikmət qadınlarla bağlı verilən “gözəl qadın, yoxsa intellektual və zəkalı qadın” sualına belə bir cavab vermişdi ki, “qadın at deyil ki, saçının uzunluğu, qısalığı mövzu olsun. Heç birinə qapılmadım”. Siz bu suala necə cavab verərdiniz, maraqlıdır?\n– Təbiətin gözəlliyinə biganə ola bilərik? Əlbəttə, yox. Gözəl qadın kimdir? O da təbiətin bir parçası, bir hissəsidir. İntellektuallıqdan asılı bir şey deyil. O ki qaldı intellektuallığa, zəkaya, mənim ümumiyyətlə, kal adamla aram yoxdur.\n– Anarla münasibətimiz, bəli, əvvəlki kimi davam edir. Tədbirlərdə, məclislərdə görüşürük. Hərdən zəngləşib, görüşüb, ikilikdə nahar edirik, bir-iki qədəh də qaldırırıq. Gözəl bir hadisə də o oldu ki, Şuşaya da bir yerdə getdik, Orda başqa dostlar da bizimlə idi, Şuşanı birlikdə gəzdik. Bu 30 ildə Şuşa haqqında, Qarabağ haqqında danışdıqlarımızı bir yerə yığsan, bəlkə də neçə kitab olar. Bu Şuşa səfəri əvəzsiz səfər idi. Bilirsən, dostluğun, isti münasibətin yaşı 55 ilə gəlib çatanda, əlbəttə, bu qədər illər boyu umu-küsü də mümkündür, bir də görürsən arada soyuqluq yaranır. Bu da təbii bir işdir. Dost olmaq müqəvva olmaq deyil ki. Ancaq mühüm məsələ odur ki, dostluğun düz ortasında qırmızı bir xətt də var, onu keçmək olmaz. Keçərsən, hər şey bitər.\n– Doğrusunu deyim ki, qorxulu görünür. Dünyada aqressivlik çox artıb. Cəhalət, nadanlıq azalmaq əvəzinə, daha da çoxalıb. Böyük dövlətlərlə kiçik dövlətlər arasındakı qradasiya daha da böyüyüb. İkili standartlar dünyanı idarə etməyə başlayıb. O biri tərəfdən də gözümüzün qabağında yeni rəqəmsal sivilizasiya yaranır. Bunun axırı hara gedib çıxacaq? İnsani istəklər, arzular, insani hisslər elə bil ki, insandan uzaqlaşmağa başlayıb. Belə olacaqsa, ədəbiyyatın aqibətini nə gözləyir? Ədəbiyyatın yerini nə əvəz edəcək? Və sair və ilaxır.\n– Söz azadlığı bizim mətbuatda bir bum yaratdı. Qəzetlər çıxmağa başladı, yeni telekanallar açıldı. Amma bir sual verək özümüzə ki, Azərbaycan mətbuatı söz azadlığı sınağından çıxdımı? Bayağılıq, primitivlik, dedi-qodu, şayiəçilik, kin-küdurət müqabilində bu sualın cavabı necə ola bilər?\n– Günel, sən yaxşı dedin də: “Möhtəşəm Şuşa səfəri”. Hissiyyat da eləcə möhtəşəm və zəngin idi. Şuşa, şübhəsiz ki, çox gözəl bir şəhər olacaq. Nəinki Azərbaycanın, ümumiyyətlə dünyanın mədəni mərkəzlərindən biri olacaq. Amma mənim Şuşam o Şuşanın yanında bir az ibtidai Şuşa idi. Tutaq ki, sənin uşaqlığın bir məhəllədə keçib. Altında oturduğun ağac, oynadığın, dostlarınla gəzdiyin, söhbətləşdiyin yerlər daha yoxdur. Sənin gözəl xatirələrinin məkanı dağıdılıb. Əlbəttə, yerində gözəl müasir binalar tikiləcək. Mən çox sevinirəm ki, bu gün gələcək nəsillərin Şuşası tikilir. Gələcək nəsillərin çox gözəl Şuşası olacaq. Ona görə də nostalgiyaya qapılmayaq.


Cavid Əliyev (əsgər, 1996) — Vikipediya\nCavid Əliyev (əsgər, 1996)\nCavid Şaban oğlu Əliyev (10 may 1996, Almalıtala, Tovuz rayonu – 9 noyabr 2020, Şuşa rayonu) — Azərbaycan Silahlı Qüvvələrinin əsgəri, Vətən müharibəsi şəhidi.\nCavid Əliyev 1996-cı il mayın 10-da Tovuz rayonunun Almalıtala kəndində anadan olub. 2002-2013-cü illərdə Tovuz rayonunun Almalıtala kənd tam orta məktəbində təhsil alıb. 2013-cü ildə Tovuz Dövlət Sosial-İqtisadi Kollecinin "Vergi işi" ixtisasına daxil olub. 1 il təhsil aldıqdan sonra 2014-cü ildə təhsilini yarımçıq qoyaraq hərbi xidmətə yollanır. Subay idi.\nCavid Əliyev 2014-2016-cı illərdə Azərbaycan Silahlı Qüvvələrinin Ağdam rayonunda yerləşən "N" saylı hərbi hissədə müddətli həqiqi hərbi xidmət edib. Azərbaycan Ordusu sıralarından tərxis olunduğdan sonra təhsilini başa vurub, daha sonra isə inşaat sahəsində çalışıb.\n2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün Vətən müharibəsi başlananda, Cavid Əliyev SHXÇDX-yə müraciət edib və müharibəyə yollanıb. Snayper olan və onlarla erməni hərbçini öldürən Cavid Əliyev, noyabrın 9-da Şuşanın azadlığı uğrunda gedən döyüşlərdə şəhid olub. Noyabrın 16-da Tovuz rayonunda dəfn olunub.\nAzərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Cavid Əliyev ölümündən sonra "Vətən uğrunda" medalı ilə təltif edildi.\nMənbə — "https://az.wikipedia.org/w/index.php?title=Cavid_Əliyev_(əsgər,_1996)&oldid=6414840"\nBu səhifə sonuncu dəfə 23 aprel 2022 06:30 tarixində redaktə edilib.


Nizaminin heykəlinin yerində şadlıq sarayı | 24saat\nNizaminin heykəlinin yerində şadlıq sarayı\nLənkəran şəhrində Nizami Gəncəvinin heykəli və şairin adını daşıyan tarixi memarlıq abidəsinin söküldüyü deyilir.\nBu barədə «Qəsr» Mədəni İrsi və Tarixi Abidələri Qoruyaq İctimai Birliyi açıqlama yayıb.\nAçıqlamada tarixi memarlıq abidəsini «Neon-111» MMC şirkətinin sökdüyü qeyd edilir: «Nizami adına kinoteatrın binası Nazirlər Kabinetinin 2 avqust 2001-ci il tarixli 132 nömrəli qərarına əsasən, 4792 inventar sırası ilə dövlət mühafizəsinə götürülüb. Bina heç bir hüquq müəyyənedici sənəd olmadan «Neon-111» Məhdud Məsuliyyətli Cəmiyyət tərəfindən sökülüb, yerində «Neon» şadlıq sarayı tikilir. Kinoteatrın qarşısında olan Nizami Gəncəvinin heykəli də sökülüb».\tBirlik məsələ ilə bağlı Lənkəran rayon İcra Hakimiyyətinə müraciət edib. Açıqlamada bildirildiyinə görə, icra başçısı Taleh Qaraşov onlara cavab verib ki, binanı Əmlak Məsələləri Dövlət Komitəsi hərraca çıxarıb. Hərracda onu «Neon-111» MMC satın alıb.\n«Neon-111» MMC-nin sözügedən tikilini sökdüyü və yerində qeyri-yaşayış obyekti tikildiyi bildirilir.\nBirliyə həmçinin bildirilib ki, Mədəniyyət və Turizm Nazirliyi yanında Mədəni İrsin Qorunması, İnkişafı və Bərpası üzrə Dövlət Xidmətinin Lənkəran rayon İcra Hakimiyyətinə müraciətindən sonra tikinti dayandırılıb.\nAmma birlik apardığı monitorinqlərə istinadən qeyd edir ki, tikinti işləri, hələ də, dayandırılmayıb.\tQərar dövlət başçısınındır


Evlənəndə lift ustası... -\n4 Aprel 2019 17:29\nEvlənəndə lift ustası... - Kənan M.M-lə müsahibə\nMay ayının sonuna qədər serialda çəkiləcəm\nTürkiyədə “Savaşçı” serialına çəkilən rejissor Kənan M.M vətənə gəlib.\nO, çəkilişlə bağlı AzNews.az-ın suallarını cavablandırıb.\n- Türkiyədə çəkildiyiniz “Savaşçı” serialında maliyyə ilə bağlı problem yaşandı. Bu, sizə nə dərəcədə təsir etdi?\n- Bu probem hazırda Türkiyənin bütün seriallarında yaşanır. Hazırda iki-üç bölümdə gecikmə olur, amma insanlar serialı sevdiyi üçün davam edir. Bu sıxıntı yaşandı, amma işlərə çox şükür davam edirik.\n- Sizə verilən qonarar normaldır?\n- Normal olmasaydı, uzun müddət vətənimdən, ailəmdən, sevdiklərimdən uzaqda qalmazdım. Digər tərəfdən oraya şəxsi adıma getməmişəm. Millətimin, vətənimin adına getmişdim. Bir seriala görə getsəydim, orada qalmazdım. Çünki hər həftə ermənilər işləyən kanalda Azərbaycan bayrağını görmək onlara nə qədər əzabdırsa, mənim üçün şərəfdir. Türkiyədə küçədə mənimlə şəkil çəkdirməyə yaxınlaşanda filmdəki adımla müraciət edilər, azərbaycanlı deyirlər. Bu da mənə bəsdir. Deməli, mən istədiyim məqama sahib olmuşam.\n- Bir müddət əvvəl ailənizlə Türkiyəyə getdiyiz haqqında məlumat yayıldı...\n- Mən Türkiyədə təməlli yaşaya bilmərəm. Həyatda iki şeyi eşidəndə gözlərim dolur, Azərbaycan himni və azan səsini. Qardaş ölkədə işlərimi görə bilərəm, amma təməlli orada yaşayacağıma inanmıram. İçimdəki vətən sevgisi buna yol verməz.\n- Hazırda həyat yoldaşınız Aygün xanım da Türkiyədədir?\n- Xeyr, Bakıdadır. Gedir, gəlir. Mən də tez-tez Bakıya gəlirəm. Orada iş görmək başqa, yaşamaq başqadır. Ayda üç dəfə Bakıya gəlirəm.\n- Bir müddət əvvəl həyat yoldaşınızın adını daşıyan mağaza açmışdınız.\n- Qadın mağazasıdır və onunla Aygün maraqlanır. Balaca bir şeydi və hazırda mövsümlə bağlı olaraq fəaliyyəti dayandırılıb. Çünki nəyin nə zaman baş verəcəyinə heç kimi təminat vermir. Etiraf edək ki, bu iş nə mən, nə də Aygünün görəcəyi iş deyil. Kiməsə həvalə edə bilərsən, amma sırf iş bizim davam edəcəyimiz iş deyil.\n- Xaraktercə ciddi insansınız. Ailənizi Bakıda qoyub getmək çətin deyil?\n- Burada ailəm tək qalmır, yanında mənim və Aygünün ailəsi var. Hər şey normaldı. Hamı bilir ki, kim kimdi.\n- Maraqlıdır, Aygün xanım sizi qısqanır?\n- Aygün xanım mənimlə evlənəndə lift ustası, KAMAZ sürücüsü deyildim.\n- Bəs, qısqanclığa görə mübahisə edirsiniz?\n- Əsla. Siz aktyor Kıvanç Tatlıtuğa deyə bilərsiniz ki, həyat yoldaşınız sizi qısqanırmı? Çünki bu normaldı.\n- Türkiyədə sizi yeni filmlərdə görəcəyik?\n- May ayının sonuna qədər serialda çəkiləcəm. Türkiyədə bir-iki təklif gəlib. Rejissorlar yeni sima görürlər, maraqlanmağa başlayırlar. Seçim etmək menecerə və özünə qalır.